AMG ORGANIZUJE KONFERENCIJU “LIDERI TRANSFORMACIJE DRUŠTVA” – Adria Media Group\nKonferencija “Lideri transformacije društva”, koja će se održati 19. novembra, u organizaciji Adria Media Group, okupiće predstavnike kompanija, institucija i organizacija koje svojim aktivnostima primenjuju i promovišu principe odgovornog poslovanja ili kreiraju ambijent kako bi ovakvi principi mogli da dobiju širu primenu.\nPrvi deo konferencije biće posvećen liderima u dostizanju ciljeva održivog razvoja, dok će u drugom fokus biti na cirkularnoj ekonomiji: upravljanju resursima, izmeni zakona i reciklaži. Cilj je da se u četiri panela pokaže gde je Srbija danas, kojim putem mora da ide i zašto je to važno za društvo u celini. Ovo je idealna prilika da se skrene pažnja na aktuelna pitanja, da se razmene iskustva i znanja i unapredi dijalog između ključnih stejkholdera u ovom sektoru.\nPredviđeno je prisustvo visokih državnih zvaničnika i eksperata, predstavnika delegacije EU, kancelarije UN u Srbiji, Unicefa, UNDP-a, UN Global Compacta, predstavnika kompanija, ambasada, univerziteta, poslovne i stručne javnosti i medija. Konferencija će biti emitovana uživo na portalu kurir.rs.\nPanel 1: Lideri u dostizanju ciljeva održivog razvoja\nPanel 2: Liderstvo u cirkularnoj ekonomiji – Upravljanje resursima\nPanel 3: Izmene zakona kao uslov transformacije društva\nPanel 4: Put ka evropskoj budućnosti Srbije – Reciklaža ambalaže\nPozivamo vas da se pridružite liderima transformacije društva, vodećim inovatorima, stručnjacima za održivost, korporativnim donosiocima odluka i donosiocima političkih odluka, kako bi se zajedno angažovali na kreiranju uslova za pokretanje cirkularne ekonomije imajući u vidu zaštitu životne sredine, ali i ekonomske interese.\nAktuelni linearni model privrede koji se primenjuje u Srbiji podrazumeva da se svaki proizvod nakon upotrebe odloži na otpad. Svaki stanovnik Srbije dnevno proizvede kilogram otpada koji u 95 odsto slučajeva ostane nerecikliran, s obzirom na to da Srbija nema razvijen sistem upravljanja otpadom. Sa deponije većina otpada zatim dospeva u prirodu, zagađuje životnu okolinu ispuštajući štetne hemikalije u zemlju, vodu i vazduh. Srbija je jedna od najzagađenijih zamalja u Evropi, a emisije metana sa deponija se generalno smatraju glavnim izvorom uticaja na klimu. Posledice ovakvog neodrživog sistema upravljanja otpadom su nesagledive po okolinu i zdravlje ljudi ali i na ekonomiju. Godišnje se tako izgubi materijala u vrednosti od 50 miliona evra, koji bi se mogao ponovo upotrebiti. Istovremeno, svetska populacija postaje sve brojnija, izvori energije sve skuplji, dok resursi planete postaju sve manji. Cirkularna ekonomija, koja zagovara kruženje resursa i njegovu ponovnu upotrebu uz korišćenje obnovljivih izvora energije u tom procesu, odgovor je na sve veće potrebe svetskog stanovništva uzodrživo korišćenje resursa planete. Ovaj koncept ne samo da utiče na poboljšanje kvaliteta života nego i otvara nova radna mesta. U ovakvom sistemu, ekonomija i životna sredina se međusobno podržavaju i u isto vreme doprinose društvenom napretku. Cirkularna ekonomija je izuzetno važna za dostizanje održivog razvoja, na šta se međunarodna zajednica usaglasila i obavezala.\nU cilju promovisanja i ubrzanja usvajanja principa cirkularne ekonomije “Adrija medija grupa” organizuje konferenciju o cirkularnoj ekonomiji i održivom razvoju kao kruni jednogodišnjeg projekta “Inspiracija za bolju budućnost – održivi razvoj”, čija je prva faza posvećena edukaciji javnosti o održivom razvoju i načinima za dostizanje ciljeva održivog razvoja definisanih u UN Agendi 2030 sa ciljem podizanja svesti stanovništva o održivom razvoju.\nZa više informacija o konferenciji: conference@adriamedia.rs\nPosted in Događaji, Konferencije, VestiTagged Agenda 2030, AMG, Cirkularna ekonomija, Konferencija, Održivi razvoj, SDGs, UN Agenda 2030


Paori stigli traktorima do Skupštine Srbije, traže novi zakon o zemljištu | Autonomija\nPaori stigli traktorima do Skupštine Srbije, traže novi zakon o zemljištu\nNenad Čanak: Imamo iste ciljeve sa paorima na blokadama, ali različite metode borbe\nIspred Skupštine Srbije u „pet do 12“ održana je protestna vožnja traktora vojvođanskih poljoprivrednika, u organizaciji Lige paora Vojvodine i Lige socijaldemokrata Vojvodine (LSV).\nOni su zatražili povlačenje Predloga zakona o poljoprivrednom zemljištu iz procedure, te poručili da će istrajati u svojim zahtevima. Zahtev je, u ime vojvođanskih paora, u Skupštini Sbrije rpedao LSV.\nIspred republičkog parlamenta iz pravca Pančeva stiglo je 11 traktora, a vojvođanske paore pozdravili su narodni poslanici LSV Nenad Čanak i Bojan Kostreš, kao i potpredsednik Skupštine Srbije Vladimir Marinković (SDPS).\nTraktori su došli pod policijskom pratnjom, ali nije bilo blokade saobraćaja ispred skupštine.\nPredsednik LSV Nenad Čanak rekao je novinarima da je glavni razlog okupljanja paora ispred skupštine problem svih koji žive u Vojvodini i ne samo u toj pokrajini, a to je ideja da 30 odsto poljoprivrednog zemljištva bude, bez vidljivog kriterijuma, podeljeno nepoznatim ljudima.\n„Tražimo povlačenje zakona iz skupštinske procedure i pisanje novog, koji bi trebao da bude početak konstruktivnog dijaloga onih koji žive od zemlje i onih koji odlučuju o tome šta će se sa tom zemljom dogoditi“, naveo je Čanak.\nOn je rekao da se LSV opredelio za institucionalni tip borbe, jer ne želi da napravi bilo kakav incident ili dovede u pitanje konstuktivnost dijaloga, smatrajući da se stvari još mogu dovesti u normalu kroz povlačenje zakona i da nema potrebe za dizanjem tenzija.\n„Ovi ljudi su najbolje što Vojvodina ima i zaslužili su valjda da ih neko ovde, gde se donose odluke, primi, sasluša i posluša. Imamo iste ciljeve sa paorima na blokadama, ali različite metode borbe“, rekao je Čanak.\nNapominjući da ne zna da li će biti kompromisa i da li ima volje da se zakon povuče, lider LSV je dodao da smatra da je „očigledno u pitanju politička odluka i neki politički razlog”.\n„Ukoliko ne bude dogovora, mi ćemo u svakom slučaju istrajati dok naši zahtevi ne budu prihvaćeni, a koji će biti oblici borbe zavisi od toga na šta nas vlasti budu naterale“, rekao je Čanak, dodajući da je predloženi zakon „loše napisan i da se ne može popraviti“.\nPredsednik Lige paora Vojvodine Miloš Šibul je rekao da poljoprivrednici imaju više problema, počev od neisplaćenih subvencija do predloženog zakona.\n„Posle dužeg niza godina paori su konačno sa traktorima stigli u Beograd kako bi iskazali svoje nezadovoljstvo“, rekao je on, napominjujući da „nijedan paor nije pravio barikade, već da to radi policija koja je zaustavila traktore u Čenti“.\nNapominjujući da je ovo što rade vojvođanski paori nešto što je normalno u Evropi, Šibul je poručio da država mora da stane iza poljoprivrednika.\n„Ukoliko se predloženi zakon usvoji, poljoprivrednici će moći da se odsele iz Vojvodine jer neće imati šta da rade ili će u najgorem slučaju biti nadničari na svojoj zemlji“, kazao je Šibul.\nDeo paora ponovo blokiran na putevima\nPaori okupljeni oko Asocijacije poljoprivrednika i drugih udruženja pokušali su i danas da krenu traktorima ka Beogradu, protestujući protiv predloga zakona o poljoprivrednom zemljištu. Ipak, kao i juče, policija ih je i danas zaustavila na tom poslu.\nPoljoprivrednici su zaustavljeni na putu između Subotice i Bačke Topole, kao i kod Čente, na putu od Zrenjanina ka Beogradu.\nBogaroški: Zahtevi poljoprivrednika jasni\nPokrajinski sekretar za poljoprivredu Branislav Bogaroški izjavio je danas da su zahtevi poljoprivrednika jasni i decidni – da se predlog za izmene i dopune zakona o poljoprivrednom zemljištu povuče iz procedure i da se napravi radna grupa koja će napraviti novi zakon.\n„Ministarstvo za poljoprivredu je reklo da su spremni za razgovor, ali da nisu za rigidna rešenja. Bojim se da su u ovom momentu stavovi dijametralno suprotni”, kazao je Bogaroški novinarima u Novom Sadu.\nKako je objasnio, osnovni problem je volja predlagača da se 30 odsto državnog zemljišta da na 30 godina isključivo pravnim licima, što je za poljoprivrednike neprihvatljivo. “Mislim da je tu teško postići bilo kakav kompromis“, rekao je Bogaroški.


Na oranicama najviše žita\n► Na oranicama najviše žita\nU proizvodnoj strukturi oraničnih površina, ove godine, dominiraju žita sa 58 odsto.\nNajveće učešće od 38,3 odsto imaju setvene površine pod kukuruzom, od 1,26 miliona hektara, a zatim slede površine pod pšenicom, sa 494.000 hektaraa ili 14,1 odsto, objavljeno je u najnovijoj publikaciji Privredne komore Srbije "Konjunkturni trendovi".\nSetvene površine pod ječmom su iznosile 84.000 hektara, ili 2,3 odsto ukupnih oraničnih površina, dok je ovas bio posejan na 32.000 hektara, sa učešćem od jedan odsto u setvenim oraničnim površinama.\nSetvene površine pod industrijskim biljem, iznosile su 428.451 hektar i učestvovale su sa 13 odsto u ukupno zasejanim površinama.\nU strukturi setvenih oraničnih površina pod povrtarskim biljnim kulturama, dominiraju:suncokret, sa učešćem od 5,3 odsto, soja, sa učešćem od oko pet odsto, šećerna repa, sa učešćem od 1,7 odsto, uljana repica, sa učešćem od 0,5 odsto, duvan, sa učešćem od 0,2 odsto, industrijska paprika, sa učešćem od 0,1 odsto i hmelj, sa skromnim površinama od 59 hektara.\nSetvene površine pod povrćem, u 2011. godini iznosile su oko 272.123 hektara, sa učešćem od 8,3 odsto u ukupno zasejanim oraničnim površinama, a pod krmnim biljem, 455.017 hektaraa, sa učešćem od 13,8 odsto.\nDirektna šteta u agraru procenjena je na 500 miliona evra, a stručnjaci su se danas složili da je neophodno što pre presejati poplavljene površine na kojima je to moguće i obezbediti dovoljne...\nObustavljen uvoz paradajza iz Makedonije?\nSrbija danas navodno nije dozvolila uvoz paradajza iz Mekedonije, javlja dopisnik B92 iz Skoplja. Iz nadležnog ministarstva ipak demantuju tu informaciju.\nKako Makedonija uslovljava uvoz žita\nZa kilogram uvezene pšenice makedonski uvoznici moraće da kupe tri kilograma domaće pšenice, a za kilogram srpskog brašna četiri kilograma pšenice domaće proizvodnje.


Od danas u RS dozvoljen rad bašti – Vijesti-X.com\n05/04/2021 05/04/2021 J.K.\nOd sutra se učenici nižih razreda u RS vraćaju u školske klupe.\nGradski i opštinski štabovi obavezni su da preduzmu sve neophodne mjere na stabilizovanju epidemiološke situacije i o tome obavijeste Republički štab do danas u podne, prenosi rtrs.\n– Na ulazu u objekat subjekti su dužni da postave obavještenje o ukupnom broju lica koja mogu boraviti u odnosu na njegovu površinu, te da odrede jedno ili više lica za sprovođenje epidemioloških mjera u zajedničkim prostorima objekta /glavni ulaz, prolazi, hodnici/ – saopšteno je iz Biroa Vlade za odnose sa javnošću.\nPrivatna okupljanja se odnose na svadbe, krštenja, rođendane, proslave i druge porodične skupove, a zabranjuje se i rad fitnes centrima /fitnes klubovi, bodi – bilding klubovi i slični objekti/ i kulturno-umjetničkim društvima, kao i organizacija i izvođenje muzike uživo u ugostiteljskim objektima za smještaj, ishranu i piće, na otvorenom i u zatvorenom prostoru, prenosi srna.\nTRAGEDIJA U ZENICI: Muškarac preminuo od povreda koje je zadobio prilikom pada sa osmog sprata, još nije utvrđeno…


Дачић и Јанг Ђиечи: Спремност за даље обогаћивање свеобухватног стратешког партнерства Србије и Кине | Socijalistička partija Srbije\nDačić i Jang Đieči: Spremnost za dalje obogaćivanje sveobuhvatnog strateškog partnerstva Srbije i Kine Vesti\nPrvi potpredsednik Vlade i ministar spoljnih poslova Republike Srbije Ivica Dačić primio je visoku delegaciju Narodne Republike Kine, na čelu sa Jang Điečiom, članom Politbiroa Centralnog komiteta Komunističke partije Kine i direktorom Kancelarije Komisije za spoljne poslove Centralnog komiteta Komunističke partije Kine.\nMinistar Dačić je čestitao Kini na uspešnoj borbi protiv COVID-19 i zahvalio na pomoći u medicinskoj opremi i materijalu Vlade NR Kine, upućivanju tima medicinskih stručnjaka u Srbiju, donaciji dve laboratorije „Vatreno oko” za testiranje na COVID-19, kao i na pomoći kineskih provincija i kompanija, a posebno pojedinačnim donacijama ogromnog broja kineskih građana.\nČlan Politbiroa Centralnog komiteta Komunističke partije Kine i direktor Kancelarije Komisije za spoljne poslove Centralnog komiteta Komunističke partije Kine, Jang Đieči je istakao da kineska strana posebno ceni odluku ministra Dačića da poseti Kinu u jeku epidemije COVID-19 u Kini, što smatraju još jednom potvrdom čeličnog prijateljstva naših naroda. Konstatovano je da dve strane u narednom periodu treba da se fokusiraju na realizaciju postignutih dogovora u cilju daljeg produbljivanja sveobuhvatnog strateškog partnerstva.\nObostrano je konstatovano zadovoljstvo intenziviranjem saradnje u oblasti ekonomije, posebno investicija i projektnoj saradnji, energetici i saradnji u drugim oblastima. Ministar Dačić je rekao da sa velikim zadovoljstvom očekujemo što skorije otvaranje Kineskog kulturnog centra u Beogradu, kao i otpočinjanje funkcionisanja Kulturnog centra Srbije „Ivo Andrić” u Pekingu u punom kapacitetu.\nU razgovoru je ponovljena uzajamna podrška u pitanjima od suštinskog nacionalnog interesa za dve zemlje. Prvi potpredsednik Vlade Republike Srbije i ministar spoljnih poslova Ivica Dačić je zahvalio na doslednoj podršci Kine suverenitetu i teritorijalnoj celovitosti Srbije, kao i našim nastojanjima da, kroz dijalog Beograda i Prištine, iznađemo obostrano prihvatljivo rešavanje pitanja Kosova i Metohije. Istovremeno, sa naše strane je ponovljena čvrsta i principijelna podrška kineskom suverenitetu i teritorijalnoj celovitosti, odnosno politici „jedne Kine” i principu „jedna zemlja-dva sistema”.


Lazanski o SNS i novinarstvu | N1 Srbija\nLazanski: Novinar u kampanji mora da trpi udarce\nNovinari koji se "upuste u neku vrstu kampanje moraju da dobijaju i udarce", rekao je Miroslav Lazanski, novinar Politike i kandidat na izbornoj listi Srpske napredne stranke komentarišući u Novom danu napade na urednika KRIK-a Stevana Dojčinovića.\n"Ako se novinari upuste u neku vrstu kampanje onda moraju da dobijaju i udarce, ali ne fizičke. Ako neki medij ili istraživačka grupa ulazi u nečiju intimu i porodične odnose, pa šta oni misle, da žive u bezvadušnom prostoru? Pa onda će neko ko dohvati nečiju sliku, ko se vešao po nekim kukama, to i objaviti", rekao je Lazanski.\nNa konstataciju da imovina premijera, kojom se KRIK bavio, nije lični odnos, on objašnjava da na zapadu postoji "nešto što je nedodirljivo kada je u pitanju politički fer plej".\nLazanski koji se na izbornoj listi SNS našao na visokom osmom mestu kaže da nije još ušao u politiku, već je samo na listi kandidata i dodaje da premijer Aleksandar Vučić od njega nije tražio ništa.\n"Nije Vučić tražio ništa konkretno, ali je s obzirom na moju karijeru, znanje i veze i kontakte koje imam, video da mogu da pomognem državi, sistemu odbrane i na koncu i njemu", rekao je novinar Politike i dodao da nije čudno da se novinari upuste u politiku, navodeći kao primer hrvatskog ministra odbrane.\n"Ima toga dosta, ali mi nismo navikli. Nego mislimo da novinar kada ode u penziju treba da ode na kej i igra šah. Ja sam više borbeno raspoložen da nastavim karijeru u nekoj drugoj oblasti", rekao je Lazanski.\nKaže da ne zna da li će ostati u novinarstvu ukoliko kao kandidat SNS postane poslanik u Skupštini Srbije i da ne vidi razlog da mu čitaoci ne veruju ukoliko bude poslanik.\n"Ja i sada pišem, ali spoljnopolitičke teme kao što je, na primer, sukob Rusije i Turske. Sad to što sam ja na listi, neko će reći da to nije tačno. Neko će reći, ako je Laza na listi SNS možda i danas nije utorak, e pa jeste utorak", objasnio je Lazanski vezu njegovog političkog delovanja i profesionalnog rada.\nSpolju politiku aktuelne Vlade Srbije on opisuje kao nesvrstanu i vojno neutralnu sa političkim ciljem ulaska u Evropsku uniju.\n"Kada će se to desiti ne zavisi od nas. Na nama je da uredimo državu po evropskim standardima, da je preuredimo i da nas pozovu tamo jer smo postigli određen standard. Mislim da smo na tom putu odmakli i da idemo u dobrom pravcu", smatra Lazanski.\nOn se ne slaže sa ocenama da je proruski orijentisan, već svoj stav naziva prosrpskim.\n"To je neverovatno, čim kažete nešto odmah ste proruski. Zalažem se za ekvidistancu, zalažem se za pragmatičnost, i mislim da je u tome veličina politike koju vodi Aleksandar Vučić. Ne zanimaju me ničiji interesi, interesuje me interes ove države", objašnjava novinar Politike.\nPrema njegovom mišljenju, Srbija ne treba da uvede sankcije Rusiji. "Šta ako uvedete sankcije Rusiji, a Evropska unija ih skine za šest meseci? Ispali ste jadni, četvrta liga. Ovo je dokaz da smo ispali pametni", tvrdi Lazanski.\nTagovi: Miroslav Lazanski , SNS , Izbori 2016\nNeotesan, bezobrazan, egoistican, nekulturan, bez transparentnosti i otvorenog razgovora - sjajan kanditat, desetka.\nPolako ljudi, pustite da vidimo sta će covek da uradi. Po tome se ceni ko je i šta je.\nSve sam ocekivao ali da se Lazanski prikljuci SNS'u...to mi nekako nepojmljivo do sada bilo.


Drugo mesto u generalnom plasmanu i prvo mesto u Klasi IV pripalo je Ivanu Mandiću u Renou Klio, koji se posle par sezona odsustva uspešno vratio kao aktivan takmičar, a kao što je poznato reli je njegova primarna disciplina, u kojoj je više puta osvajao titule.\nTreće mesto pripalo je trenuto vodećem u generalnom plasmanu Draganu Balačikiću u Hondi Sivik tajp R, a ujedno i drugo u Klasi VI. Četvrto mesto zauzeo je Uroš Brkić u Hondi Integri, ujedno drugo u Klasi VII, dok je peti Marko Vukašinović u Sitroenu Sakso, koji je prvoplasirani u Klasi IV. Nikola Gligorić je prvi u Klasi V u svom BMW-u 316, a on je ujedno i šesti u generalnom. Sedmo mesto u generalnom i drugo u Klasi VI zauzeo je Željko Vučković Jašin u Renou Kliou. Osmi je Mario Zahirović u Ford Fijesti, odnosno drugi u Klasi V.\nNa devetoj poziciji generalnog je Danijel Panić i prvom u Klasi III, a vozio je Pežo 106. Na visokom devetom mestu u generalnom plasmanu i prvom u Klasi II našao je Jovan Lazarević u svom Zastava Yugu 55 hibrid.\nSledeća trka u kalendaru zakazna je 08. i 09. septembra, kada se vozi trka u Vrnjačkoj banji.


Ministarstvo spoljnih i evropskih poslova Hrvatske podržalo DSHV na izborima u Srbiji\nMinistarstvo spoljnih i evropskih poslova Hrvatske podržalo je danas predsednika Demokratskog saveza Hrvata u Vojvodini (DSHV) Tomislava Žigmanova, nosioca izborne liste „Zajedno za Vojvodinu – Vojvođani“.\n„Važno je da svi pripadnici hrvatske zajednice u Srbiji iskoriste svoje demokratsko pravo i izađu na predstojeće izbore i da glasuju za listu na kojoj je istaknut kandidat Demokratskog saveza Hrvata u Vojvodini Tomislav Žigmanov, koja je dobila podršku hrvatskih legitimnih političkih predstavnika okupljenih u Hrvatskom nacionalnom veću u Srbiji, ali i većine političkih i društvenih institucija koje okupljaju Hrvate iz te države“, navodi se u pismu podrške.\nDodaje se da bi se političkim predstavljanjem, kroz ostvarenje parlamentarnog statusa, osigurala uključenost predstavnika i institucija hrvatske nacionalne manjine u političke procese koji ih se neposredno tiču.\nKako navodi ovo ministarstvo, u ovim izazovnim vremenima je više nego ikada potrebno jedinstvo kako bi Hrvati ostvarili što bolji izborni rezultat i tako ostvarili povoljniji politički status.\n„Posebno zbog činjenice da su ovi izbori još jedni izbori na kojima Srbija ne ispunjava najznačajnije odredbe iz bilateralnog sporazuma o uzajamnoj zaštiti nacionalnih manjina potpisanog 2005. godine. Vlada Hrvatske nastavit će insistirati na implementaciji odredbi iz spomenutog sporazuma i pritom podsećamo kako su dobrosusedski odnosi i vladavina prava temelj današnjeg procesa pristupanja država kandidata u Evropsku uniju“, napominju.\nDodaje se da će Vlada Hrvatske nastaviti intenzivno sarađivati sa hrvatskim političkim predstavnicima i da će pružiti snažnu političku i materijalnu podršku hrvatskoj nacionalnoj zajednici u Srbiji kako bi ona očuvala svoj nacionalni identitet i svoju bogatu kulturnu tradiciju i baštinu.


Počeo protest zbog rušenja u Savamali\nBeta 11. maja 2016. 18:40\nVeliki broj gradjana okupio se danas oko 18 sati ispred Skupštine grada Beograda na protestu „Maske su pale“ sa zahtevom da ostavke podnesu gradonačelnik Beograda Siniša Mali, predsednik Skupštine Beograda Nikola Nikodijević i načelnik komunalne policije Nikola Ristić zbog rušenja objekata u Savamali.\nOkupljeni planiraju da prošetaju do Vlade Srbije, a na protestu uzvikuju „Bando, bando“, „Lopovi“, nose zastavice „Čiji grad – naš grad“, kao i transparente na kojima piše „Zbog slobode“, „Danas Savamala, sutra tvoja kuća“, „Ulice pripadaju nama“, a ispred Skupštine grada postavljen je simbol inicijative „Ne da(vi)mo Beograd“ žuta patka.\n„Dve nedelje pošto su ljudi sa fantomkama porušili objekte u Hercegovačkoj ulici, uprkos naporima gradskih vlasti i policije da zataškaju zločine i sakriju dokaze, maske su pale“, navedeno je u pozivu na protest koji je uputila organizacija „Ne da(vi)mo Beograd“.\nU noći izmedju 24. i 25. aprila ljudi koji s fantomkama na glavama bagerima su porušili objekte u Hercegovačkoj ulici u Savamali u Beogradu. Iako su gradjani pozivali policiju i tvrdili da ih ljudi s maskama na glavama maltretiraju, policija nije reagovala i upućivala ih je na komunalnu policiju.\nZaštitnik gradjana Saša Janković objavio je u ponedeljak izveštaj o radu policije te noći u kome se navodi da je policijskim službenicima iz vrha službe naredjeno da gradjane upućuju na komunalnu policiju.


Vlada Stanković: Dobro došli u lude '20-e - Front Slobode\nPolitičko ludilo podstiče novo političko ludilo i ovaj suludi plan možda pokazuje veliku "ljubav" turskog predsednika prema svom rodnom gradu, koji ga je tako nezahvalno političko odbio na izborima dva puta prošle godine. Jer kad se nešto voli, to se onda i uništava. Gondolom u lude 20-e!\nOBJAVLJENO: 21.01.20 u 10:57\nIzuzetno je retko danas naći – potvrđujem iz sopstvenog iskustva stalnog ispitivanja te ciljne grupe – u studentskoj i uopšte mlađoj populaciji, možda sa izuzetkom studenata Fakulteta dramskih umetnosti, nekoga ko je makar i čuo za glumce poput Džejmsa Kegnija. A gotovo je iluzorno očekivati znanje o karakternim ulogama kojima se proslavio ovaj niski Amerikanac koji je još zadržao prgavost prvog kolena doseljenika iz Irske – snalažljivih, emotivnih kriminalaca iz doba "ludih" 20-ih godina 20. veka. O prepoznatljivosti imena režisera upravo filma "Lude 20-e" (The Roaring Twenties, 1939), legendarnog prvog nosioca poveza preko oka, Raula Volša, u toj i ne samo toj populaciji da i ne govorimo.\nJedan od najvažnijih zajedničkih sadržalaca svih ovih napora "narodnih vođa" da pojačaju kontrolu nad mnoštvom vazala koji se trenutnim sistemom bogato koriste jeste borba za energetsku dominaciju Evropom. Čitava prethodna godina prošla je u pregrupisavanju snaga i stvaranju koalicija vezanih za eksploataciju zemnog gasa i njegovo prenošenje u zimogrožljive evropske zemlje. Na taj način stvorile su se dve ekipe i napravljeni planovi za tri famozna "toka": prva ekipa koju predvodi Rusija iz čijih bi se bogatih rezervi gas prenosio do Evrope preko dva "toka", severnog NordStream2 i južnog TurkStreama, i druga, skoncentrisana oko Kipra, male ostrvske, turskom okupacijom podeljene članice Evropske unije, u čijim su vodama pronađene ogromne rezerve zemnog gasa.\nDok su se svi svetski mediji probudili na početku ludih 20-ih u paničnom strahu od eksplozije globalnog sukoba nakon udara Amerike na Iran, turski predsednik Redžep Tajip Erdogan je rešio da pokuša da vrati sebe među najvažnije svetske vesti. Isključen iz planova za gasovod EastMed, a očigledno nesiguran u trenutnu političku koaliciju sa ruskim predsednikom od koje TurkStream u potpunosti zavisi, Erdogan je rešio da se direktno uključi u građanski rat u Libiji, kako bi obezbedio pobedu strane sa kojom je potpisao "ugovor o podeli" istočnog Mediterana – odnosno zemnog gasa kojim ova oblast obiluje.\nU neočekivano snažnom odgovoru, koji pokazuje nove prilike u regionu Balkana i istočnog Mediterana, Grčka je otvoreno podržala suparničku stranu predvođenu libijskim generalom Haftarom, koji sporazum sa Turskom ne priznaje. I više od toga, nakon svoje posete Vašingtonu, grčki premijer Kirijakos Micotakis preuzeo je otvorenu poziciju predvodnika anti-erdoganovske koalicije, čiju snagu ne treba zanemarivati, unutar Evropske unije. I s obzirom da Grčka nije pozvana na "mirovnu konferenciju" vikenda 18-19. januara u Berlin, Micotakis je odlučio da svog saveznika Haftara najpre dovede u Atinu a tek nakon toga da ga „pošalje“ u Berlin, istovremeno se otvoreno konfrontirajući sa kancelarkom Merkel zbog nepozivanja na ovaj samit – ovim potezom otvoreno rušeći tradicije grčke diplomatije poslednjih decenija. Time je Kirijakos Micotakis samo potvrdio novu poziciju i nove ambicije Grčke u širokom regionu jugoistočne Evrope i istočnog Mediterana.\nZa to vreme, kako se narod ne bi zaluđivao samo sukobima sa izmišljenim "spoljnim neprijateljima", Erdogan je objavio megalomanske planove za izgradnju "Kanala Istanbul", kojim bi se brodovi, umesto da prolaze kroz Bosfor, prevozili veštačkim kanalom prokopanim kroz Trakiju od Crnog do Mramornog mora. Ovaj suludi projekat, koji su turska ministarstva ekspresno usvojila, projektujući troškove na 11,5 milijardi evra, potvrđuje stepen bahatosti dugovladajućih moćnika. Ne samo da su svi turski stručnjaci, koji su začudo preživeli progone koji intenzivno traju od jula 2016, ismejali Erdoganove "stručnjake", između ostalog računom da bi samo osam planiranih mostova pojelo više od četvrtine najavljenih troškova, već i svi istorijski i zdravorazumski razlozi ukazuju na ludost ovog plana. Od samih svojih početaka, Konstantinopolju je najviše muka zadavalo snabdevanje vodom, pa je zato ona dovožena i skladištena u ogromnim podzemnim i nadzemnim rezervoarima još od ranog doba Vizantijskog carstva. Ovaj kanal bi nesumnjivo uništio taj komplikovan sistem snabdevanja vodom, na kome savremeni Istanbul velikim delom počiva. O seči 400 hiljada stabala, a ne 200 hiljada kako se predviđa u, na brzu ruku napisanom, projektu turskog ministarstva građevine da se i ne govori.\nTekst "Dobro došli u lude 20-e", autora Vlade Stankovića, objavljen je 20. siječnja na portalu Peščanik,


Na vrh antenskog stuba, visine oko 70 metera, postavljen je UHF adapter težine jedne tone, na koji je montiran antenski sistem od 32 antene\nVeoma komplikovan deo posla bilo je izvlačenje glavnog kabla od emisione sale, u tehničkoj zgradi, do vrha stuba, gde su montitrani glavni razdelnici. Sve je rađeno u vrlo otežanim vremenskim uslovima: po prvom ovogodišnjem snegu, na temepraturi od -10 stepeni (pri zemlji), u velikoj vlažnosti i gustoj magli, zbog koje je vidljivost bila svega nekoliko metara. Početkom oktobra glavni inženjer Predrag Lazić , uz pomoć prisutne smene, završio je montažu DVB-T2 predajnika R&Š-100W. Predajnik je povezan na postojeći UHF antenski sistem, i posle provere pojedinih parametara pušten u kratkotrajni probni rad na 46. kanalu (na frekvenciji 674 Mhz). Predajnik je isključen i spreman je za rad. Podešavanje predajnika uradila je stručna ekipa u laboratoriji JP ETV na Košutnjaku koju su činili: Zoran Trivić, Slobodan Marković i Nebojša Dragić.\nPosao montiranja 32 antene obavila je ekipa JP ETV koju su sačinjavali: Saša Spasić, Dragan Zadravković (vođa ekipe), Darko Milisavac, Filip Božović, Novica Stanković, Nikola Stojković, pomognuta dežurnom smenom u kojoj su bili Zlatan Ugrenović i Boban Vučić. S obzirom da je reč o velikim teretima, koji su podignuti na ekstremne visine specijalnim dizalicama, koje JP ETV još uvek ne poseduje, izvesnu pomoć ekipi JP ETV su pružili radnici firme „Romkatel“.\nZa vreme montaže, sa članovima ekipe JP ETV bili su Dejan Šmigić, v.d. direktora JP ETV i Željko Pantović, predstavnik firme „PANOS inženjering d.o.o.“.\nIstovar glavnog napojnog kabla za UHF antenski sistem težak četiri tone: emisiona stanica Kopaonik, Gobelja


Socijalna pravda u Srbiji – 8 standarda rada - Timočki klub\nU Knjaževcu je 11.05.2010.god. u Timočki klub je u saradnji sa Užičkim centrom za ljudska prava i demokratiju, organizovao dve aktivnosti koje se odvijaju u okviru projekta „Socijalna pravda u Srbiji – 8 standarda rada“, a koji realizuju 6 organizacija civilnog društva iz Srbije.\nOkrugli sto za predstavnike sindikata, unije poslodavaca i inspekcije rada na temu „ Socijalna pravda-odnos zakona i prakse“ Cilj okruglog stola je bio da se pokrene diskusija svih društvenih aktera o primeni 8 standarda rada Međunarodne organizacije rada, čija je članica Republika Srbija.\nIstoga dana je za učenke završnih razeda srednje škole održan javni edukativni čas sa temom “Socijalna pravda – standardi i uslovi rada„.\nCilj ove aktivnosti je bio da se učenici završnih razreda srednjih stručnih škola upoznaju na zanimljiv interaktivan način sa 8 standarda rada, pravima radnika zasnovanim na domaćem zakonodavstvu i međunarodnim konvencijama. Usled velike ekonomske krize veliki procenat ovih učenika neće nastaviti školovanje i odmah nakon završetka škole će tražiti posao. Stoga je potrebno da budu dobro informisani kako bi imali veće šanse da sebi u pregovorima sa poslodavcima obezbede bolje uslove rada.\nProjekat je podržan u okviru programa Inicijativa javnog zastupanja civilnog društva (Civil Society Advocacy Initiative), koji u Srbiji podržava USAID a realizuje ga Institut za održive zajednice (Institute for Sustainable Communities ISC).


Narod i Pravda: Zaustaviti hajku na zdravstvene radnike i uključiti više ustanova u proces testiranja – Narod i Pravda\nNarod i Pravda: Zaustaviti hajku na zdravstvene radnike i…\nIz Naroda i Pravde zatražili su da u proces testiranja budu uključene sve institucije koje zadovoljavaju potrebne kriterije kako bi se broj testiranja u FBiH povećao i time znatno doprinijelo boljem odgovoru na trenutnu pandemiju COVID-19. Također, iz ove stranke navode kako je potrebno zaustaviti hajku na zdravstvene radnike koji su na prvoj liniji borbe protiv Koronavirusa.\nHajka koju pojedini političari i funkcioneri vode protiv zdravstvenih radnika je licemjerna, bezobzirna i mora odmah prestati.\nNedostatak stručnosti i znanja ovu vlast tjera na represivne mjere, smatraju iz Naroda i Pravde, navodeći primjere zemalja kao što su Njemačka, Austrija, Hrvatska i druge zemlje u kojima struka kontroliše pandemiju. U konačnici i efekti na privredu zbog toga neće biti strašni u tim zemljama, dok su efekti po privredu BiH potencijalno devastirajući, navode iz Naroda i Pravde.\nReagujući na činjenicu da se u FBiH dnevno testira samo 400 osoba, što posljedično znači da 150.000 kupljenih testova neće biti iskorišteno ni za godinu dana. Iz Naroda i Pravde su zatražili da Federalno ministarstvo zdravstva uključi sve raspoložive ustanove u proces testiranja kako bi se povećao broj testiranja, smanjio period čekanja na testiranje, te osigurala alternativa u slučaju da laboratorije koje sada rade testiranje „ispadnu iz sistema“.\n„Nužno je uključiti sve ustanove koje raspolažu odgovarajućom opremom i kadrom za potrebna testiranja. Neophodno je da nadležni izađu sa jasnim podacima o mogućnostima KCUS na dnevnom nivou, kao i da li postoji alternativa za slučaj da dođe do prekida testiranja na KCUS-u usljed kvara, zaraze osoblja itd. Iz tih razloga bi Federalno ministarstvo zdravstva moralo definirati koje laboratorije imaju kapacitete i mogu vršiti testiranja, a u ovaj proces treba uključiti i državne institucije kakva je naprimjer Veterinarski fakultet u Sarajevu ili pak privatne“, navodi se u saopćenju Naroda i Pravde, uz napomenu da su testovi pokazali da je značajan broj asimptomatskih pacijenata, pa je time jasno kako je testiranje važno kako bi se izolirale sve osobe koje mogu proširiti zarazu.\nFederalno ministarstvo zdravstva trebalo bi voditi proces zajedno sa kantonalnim ministarstvima zdravstva kako bi se uskladili kriteriji koje ustanove mogu vršiti testiranje.\n„Važno je omogućiti dodatni kapacitet kako bismo ubrzali proces, a svakako je važno i da radimo na boljoj geografskoj distribuciji laboratorija kako brisevi ne bi putovali stotinama kilometara. Privatne ustanove nisu prijetnja sistemu već njegova prednost i sistem treba njihove kapacitete staviti u upotrebu, a ne na različite načine ih šikanirati“, kaže se na kraju saopćenja Naroda i Pravde.\n15/04/2020 at 12:29\nKako vas nije stid vise pisati o svim ljekarima, zasto ne navedete do kojih se ne moze uopce doci. Ma Dodik je car, nisi radio nema place, a vi svirajte onoj stvari ljekarima da,im se slucajno ne zamjerite


Back AKTUELNO :::: DRUŠTVO AKTUELNO ::: DRUŠTVO ŠTA JE S KANALIZACIJOM? - Polako se kreće...\nčetvrtak, 14 jul 2011 10:37\nRadnici “Milenijumtima“ iz Beograda počeli su s obeležavanjem terena za vršenje prikLjučaka na kanalizaciju. Paralelno s tim, privodi se kraju projektovanje prikLjučaka i očekuje se da će posao ući u pun kapacitet do kraja jula meseca. Istovremeno, vrše se pripreme za nastavak radova na prečistaču i to u saradnji sa Fondom za kapitalna ulaganja AP Vojvodine.\nMeštani koji ovog meseca plaćaju osmu ratu pomalo su nestrpLjivi, ali situacija je takva da se kašnjenje nije moglo izbeći iz objektivnih razloga. Međutim, kako kažu u Mesnoj zajednici, niko ne treba da brine za sredstva koja su uplaćivana, jer MZ Starčevo redovno proverava stanje na zajedničkom računu na kome se sredstva prikupLjaju i stanje je redovno, a sredstva nisu trošena.


SIPA negirala vijest o hapšenju Radovanovića - Klix.ba\nSarajevo SIPA negirala vijest o hapšenju Radovanovića\n4.12.2008. u 17:17\nPovodom današnje vijesti, koju je objavio srbijanski dnevni list Blic na svom portalu, da je danas u Sarajevu uhapšen Željko Radovanović, vođa organizovane kriminalne grupe koja je povezana sa haškim optuženikom Radovanom Karadžićem, kontaktirali smo SIPU koja je negirala ove tvrdnje.\nIz SIPE nam je javljeno da SIPA danas nije imala nijednu aktivnost hapšenja, pa tako ni imenovanog Željka Radovanovića. SIPA nije imala dodatnih komentara po ovom predmetu.\nRadovanović, poznatiji pod nadimkom Votka, vođa je organizovane kriminalne grupe kod čijih pripadnika je srpska policija prije godinu dana našla 48,7 kg heroina, 4,2 kg kokaina te 200.000 eura namjenjenih za finansiranje skrivanja tada odbjeglog haškog optuženika Radovana Karadžića.\nSpecijalni sud za organizovani kriminal u Beogradu raspisao je potjernicu za Radovanovićem, kao prvooptuženim pripadnikom jedne od najvećih narko-grupa, koja se bavila prodajom droge u Srbiji, BiH i drugim zemljama regije.\nprije 12h 39m 112\nprije 11h 101\nprije 18h 51m 63\nprije 8h 18m 98\nprije 6h 53m 48


Jemenski lider: Slomili smo agresora na zapadnoj obali\nAugust 23, 2018 - 9:16 PM Kod vijesti : 906605 Izvor : Sahar TV/ ABNA Link:\nMalik Badrudin al-Huti: Porodica al-Saud čini zločine i izdaju prema islamu i muslimanima.\nABNA: Lider pokreta Ansarullah u Jemenu, Malik Badrudin al-Huti, poručio je kako su jemenski borci porazili saudijske i pro-saudijske snage na zapadu zemlje nakon što su ih zaustavili kod grada Hudaida kojeg ovi nisu mogli zauzeti.\nPodsjetimo, saudijske i UAE snage došle su trupama i teškim naoružanjem do luke Hudaida. Nekoliko sedmica trajali su napadi, uključujući i žestoko vazdušno bombardovanje, no luka je ostala pod kontrolom Hutija, a situacija sada nastoji riješiti UN pregovorima.\n"Zapadna obala Jemena postala je polje poraza za naše neprijatelje. Molimo Boga da kazni porodicu al-Saud zbog zločina i izdaje prema islamu i muslimanima", poručio je lider jemenske opozicije.\n"Saudijska Arabija i Ujedinjeni Arapski Emirati dva su režima koja nastoje jedan drugi nadjačati u licemjerju i izdajništvu kako bi dokazali svoju lojalnost prema SAD-u i Izraelu", navodi se u njegovoj poruci.


Električna vozila pružaju maksimalnu bezbednost - mediji.net\n› Električna vozila, kao što je ŠKODA ENYAQ iV, sigurna su kao i modeli s konvencionalnim pogonima› Električne komponente ne predstavljaju rizik za vozače ili putnike› Posebna obuka za spasilačke timove povećava stručnost i sigurnost u radu sa oštećenim električnim vozilima\nŠto se tiče sigurnosti, potpuno električna vozila poput novog ŠKODA ENYAQ iV u rangu su sa automobilima s konvencionalnim pogonima. Ovo je zaključak studija i testova istraživača nesreća i osiguravajućih društava. Zahvaljujući brojnim zaštitnim svojstvima,...\nškoda enyaq ivNova tema\nTrideset godina deli modele ŠKODA FAVORIT i ŠKODA ENYAQ iV. To je ujedno i period koji ŠKODA i Volkswagen Group idu ruku pod ruku. Šta se promenilo?Vratite se trideset godina unazad i setite se kakav je svet bio 1991. Pogledajte dokle je svet stigao od tog vremena. 1991. godine Nirvana je objavila...\nŠkodin električni SUV Enyaq iV dobio sportsku verziju\nZa sve koji cene dinamičniju vožnju i sportski izgled automobila, Škoda je pripremila novu verziju svog prvog električnog SUV-a. Enyaq iV u varijanti Sportline je niži, atraktivniji i u top verziji sa pogonom na svim točkovima razvija čak 195 kW, odnosno 265 KS.Model Enyaq Sportline iV je nova...\nIz Škode su nam otkrili zvuk koji su dizajnirali za svoj prvi električni SUV, model Enyaq iV. Zvuk koji se može čuti u kratkom videu na kraju ovog teksta, može snažno da utiče na nerve svih tradicionalista i ljubitelja motora sa unutrašnjim sagorevanjem.Prema evropskim propisima, svi novi električni...\nPogledajte kako izgleda proizvodnja Škodinog SUV-a na struju\nU Češkoj je startovala proizvodnja prvog električnog SUV-a sa znakom Škode. Krajnji plan je da dnevno sa proizvodnih linija siđe čak 350 modela "enyaq iV". Početna cena za veliki porodični automobil biće oko 35.000 evra.Prvi Škodin električni SUV, “enyaq iV”, napravljen je na Folksvagenovoj MEB...\nElektrična Škoda Enyaq iV premijeru je imala 1. septembra u Pragu, dok će sledeće godine ponudu game ovog dopuniti njena Coupe verzija.Kao što trend SUV kupe modela nalaže, novi Enyaq iV će imati izmenjeni zadnji deo, sa drugačijom linijom krova i vratima prtljažnika. Očekuje se i da bi glavno...


Nov sistem naplate parkiranja na parkingu “Prevlaka” | ZR KLIK\nNov sistem naplate parkiranja na parkingu “Prevlaka”\nZrenjanin- Nakon najavljivanih investiranja Javnog komunalnog preduzeća “Pijace i parkinzi” u modernizaciju posebnih parkirališta u gradu Zrenjaninu, na parkingu “Prevlaka” počeo je da funkcioniše nov sistem naplate parkiranja.\nU njega je uloženo 3,8 miliona dinara, a sredstva su, uz angažovanje gradonačelnika Zrenjanina Sima Salapure, obezbeđena iz gradskog budžeta.\nInstalirani sistem karakteriše beskontaktni ulaz, a za pretplatnike i beskontaktni izlaz s parkinga njihovim vozilima. Izlazni punkt sada je podeljen na dve saobraćajne trake – jedna je namenjena vozačima koji plaćaju parkiranje kao i do sada, kod inkasanta, a druga vozačima pretplatnicima, vlasnicima ENP kartica.\nUskoro će biti omogućeno i plaćanje putem mobilne aplikacije. Uz ovaj sistem, instaliran je i video-nadzor koji prati rad inkasanta, kao i ceo prostor oko naplatnog mesta.\nSve ovo je urađeno s ciljem unapređenja rada, modernizacije usluga i povećanja prihoda preduzeća.\nPo rečima direktora JKP “Pijace i parkinzi” Aleksandra Martinova, nov sistem naplate već daje prve rezultate.\n– U prvih petnaest dana rada sistema, ovaj parking sa raspoloživih 250 mesta već beleži povećanje prihoda od 50 odsto, uz brži ulaz i izlaz vozila. Nastojaćemo da i u narednom periodu unapređujemo naše usluge i budemo na usluzi sugrađanima i svim posetiocima našeg grada – rekao je direktor Martinov.\nParking “Prevlaka” najveći je javni parking u gradu i obuhvata, praktično, 13 procenata od ukupnog broja parking-mesta u gradu koja su u sistemu naplate JKP “Pijace i parkinzi” (1869). Cena parkiranja po započetom satu na ovom parkingu iznosi 40,00 dinara, uz mogućnost kupovine pretplatnih karata za jedan, šest ili dvanaest meseci.


Navijači Arsenala dočekali svoje igrače u Beogradu (GALERIJA) | MeridianBetSport\nNaslovna Fudbal Evropska takmičenja Navijači Arsenala dočekali svoje igrače u Beogradu (GALERIJA)\nNavijači Arsenala dočekali svoje igrače u Beogradu (GALERIJA)\nArsenal je stigao u Beograd! Juče je održana i konferencija za štampu, a na aerodromu su svoje ljubimce dočekali navijači Arsenala iz Srbije.\nArsenal ima brojan i organizovan navijački klub u Srbiji, a navijači su uspeli da dočekaju svoje ljubimce na aerodromu. Jedan deo njih će se naći i na stadionu na večerašnjem meču.\nNo, oni neće moći da vide neke od zvezda iz Londona pošto put Srbije nisu doputovali Mesut Ozil, Aleksis Sančez, Loran Koščelni, Aron Remzi, Per Mertezaker i Aleksis Lakazet, dok su Škodran Mustafi i David Ospina povređeni.\nPored njih postoje najave da će meč sa klupe početi Ektor Beljerin, Fransis Kokelan i još neka zvučna imena.\nDo sada su Tobdžije odigrale dva meča u Ligi Evrope i na oba su pobedili. Prvo su igrali sa Kelnom, gde su pobedili 3:1, iako su na startu “Jarčevi” poveli. U drugom meču su bili bolji od BATE Borisova 4:2.\nKvota na “Tobdžije” u ovom meču je 1.80, dok se 1 na Crvenu zvezdu plaća kvotom 4,70.\nPrethodni tekstGordon Hejvord i 10 najgorih NBA povreda IKADA (VIDEO)\nSledeći tekstZapisano je u genima: Fudbalski očevi i sinovi


Deca su imala priliku da uživaju u igri srpskih teniskih asova - Dušana Lajovića, Lasla Đerea, Nikole Milojevića, Peđe Krstina, Danila Petrovića i selektora Nenada Zimonjića.\nPosebno zadovoljstvo za mališane predstavljala je mogućnost da razmene nekoliko poena na šljaci sa svojim idolima, koji se nisu štedeli kako bi ih upoznali sa čarima tenisa. Bio je to pravi praznik "belog sporta", tokom kog su se igrači i Teniski savez Srbije trudili da deci omoguće da osete deo duha Dejvis kupa.\nCilj ove manifestacije između ostalog bio je druženje i povezivanje dece i mladih iz SOS dečjeg sela sa sportistima kroz igru i razgovor, pa su tako naši reprezentativci sa gostima podelili iskustva kako postati profesionalac u sportu, šta je ono što im je sport doneo i mnoge druge priče iz oblasti ovog sporta. Takođe, naši reprezentativci iskoristili su priliku i da decu iz dečijeg sela iz Kraljeva obraduju prigodnim poklonima.


Odlaskom Đukića javna scena ostala bez velikog profesionalca\nTanjug 13. januara 2019. 12:28\nBEOGRAD – Državni sekretar u Ministarstvu kulture i informisanja Aleksandar Gajović uputio je danas, povodom smrti novinara, urednika i publiciste Slavoljuba Slave Đukića, telegram saučešća porodici i prijateljima preminulog.\nU telegramu je Gajović naveo da su medijska i javna scena ostale bez vrsnog urednika, novinara i publiciste koji je svojim plodonosnim i raznovrsnim radom ostavio veliki trag u novinarstvu.\nSvojim radom u Sportu, Večernjim novostima, Borbi, Politici i NIN-u doprineo je sveobuhvatnom, objektivnom i sadržajnom obaveštavanju javnosti različitih i složenih društvenih okolnosti, navodi Gajović.\nDodaje da je Slavoljub Đukić mladim generacijama bio uzor i primer odličnog novinara, koji su od njega učili sa puno žara.\n„Time je uzeo učešće u formiranju budućih kvalitetnih medijskih poslenika. Odlaskom Slavoljuba Đukića medijska i javna scena Srbije ostale su bez velikog profesionalca i čoveka“, navedeno je u saopštenju.


Vučić: S Albancima moramo da razgovaramo, a ne da se bijemo - informativa.ba\nVijesti Regija Vučić: S Albancima moramo da razgovaramo, a ne da se bijemo\nPredsjednik Srbije Aleksandar Vučić izjavio je sinoć da je vazno da Srbi i Albanci razgovaraju kako da žive jedni pored drugih i zajedno u budućnosti, i ističe da je to važnije nego da se bijemo.\nOn je poručio da je u interesu Srbije da pronađu rješenje, ali da ono kako su neki ranije bili lutke na povocu, to vise ne može.\n"To je šizofreno, to je nešto na šta stanete i ne verujete. Suština je u tome da argumentacije nikakve nema, niti se trude da pronađu rješenje, a kada pitate 'šta je vaše rešenje, rešenja nema, samo nude zamrznut konflikt, a to nije rešenje", kaže Vučić.\nOn ističe i da je razgraničenje jedno od mogućih rješenja i da na kraju mora da se dogodi.\n"Pola sveta kaže da su to granice tzv nezavisnog Kosova, a druga polovina da je to deo Srbije", naveo je Vučić pitajući o kojim granicama onda govorimo - "španskim, itlaijanskim, turskim ili grčkim, kineskim, ruskim, njemačkim...".\nOznake: #Aleksandar Vučić #Srbija #Kosovo #Albanci #dijalog


Indikativno je da se radi o nedvosmislenoj nameri uzurpacije narodne volje, koja se događa u trenutku kada je na nedavnim parlamentarnim izborima, slobodno izraženom demokratskom voljom građana, potvrđen legitimitet izborom novog saziva Narodne skupštine. Nije slučajno da su ovakvi projetki usmereni upravo protiv institucije koja izražava volju građana i predstavlja simbol demokratije. Istovremeno, nije iznenađujuće da privatne kvazi skupštine prave oni koji, vođeni isključivo ličnim interesima, izbegavaju i odbijaju da eventualnu podršku za svoje stavove dobiju tamo gde se ona jedino i može dobiti – na izborima.\nOčigledna je veza između ovih tobožnjih branitelja demokratije i institucija i onih koji inspirišu i podstiču nasilje i jurišaju na legitimne institucije.\nNi nasiljem, ni nasrtajima na jedinu stvarnu Skupštinu, ni jalovim pokušajima stvaranja lažnih institucija, neće uspeti u svom besmislenom cilju – da se bez izbora i ne poštujući volju građana Srbije domognu vlasti. Neka se niko ne nada da će u Srbiji nasiljem, zastrašivanjem i pretnjama uspeti u toj nameri. Država Srbija i njene institucije su dovoljno snažne da se odupru tim izazovima.“


Turistička atrakcija: Mlinčići u Jajcu ponovo u funkciji - foto\nTuristička atrakcija: Mlinčići u Jajcu ponovo u funkciji – foto\n– Prkose vijekovima –\nTradicionalni mlinovi za mljevenje žita u Jajcu ponovo su pušteni u funkciju. Nakon više od decenije od 20 mlinčića, sa koliko raspolaže kraljevski grad Jajce, od prije nekoliko dana u funkciji su dva. Sada građani ponovo mogu da melju žito i pšenicu na mlinčićima koji su već dugo jedna od glavnih atrakcija grada Jajca, a čija izgradnja je počela još u srednjem vijeku. ( Samir Yordamoviç – Anadolu Agency )\nUposlenica Agencije za kulturno – povijesnu i prirodnu baštinu i razvoj turističkih potencijala Jajca Aida Softić – Joldić podsjetila je u razgovoru za Anadolu Agency da su nedaleko od Jajca, između Velikog i Malog Plivskog jezera, na sedrenoj barijeri izgrađene plivske vodenice, koje se u Jajcu popularno nazivaju i mlinčići. ( Samir Yordamoviç – Anadolu Agency )\nTradicionalni mlinovi za mljevenje žita u Jajcu ponovo su pušteni u funkciju. Nakon više od decenije od 20 mlinčića, sa koliko raspolaže kraljevski grad Jajce, od prije nekoliko dana u funkciji su dva. Sada građani ponovo mogu da melju žito i pšenicu na mlinčićima koji su već dugo jedna od glavnih atrakcija grada Jajca, a čija izgradnja je počela još u srednjem vijeku. Na fotografiji: Izet Hadžiefendić ( Samir Yordamoviç – Anadolu Agency )\n– Zaljubljenik u mlinčiće –\nRelated ItemsfeaturedfotoJajcemlinčićiPlivaplivsko jezero\nHotel Mona Zlatibor – mjesto drugačijeg odmora


Adidas dečije patike ADVANTAGE I GT EF0304 cena, cene Srbija, prodaja Beograd Novi Sad Niš\nAdidas dečije patike ADVANTAGE I GT EF0304 cene\ncena od 2.499,00 do 2.990,00 din | prodavnica (3)\nTrenutno nemamo slike za Adidas dečije patike ADVANTAGE I GT EF0304\nEPonuda nije internet prodavnica već Vam omogućava da brzo i lako nađete Adidas dečije patike ADVANTAGE I GT EF0304 po najjeftinijoj ceni. Naš cilj je da kupci budu što bolje informisani o ponudi Adidas dečije patike ADVANTAGE I GT EF0304 na tržištu Srbije. Vrlo lako nalazite željeni proizvod za kategoriju Dečije patike cene, ne morate da lutate od sajta do sajta za Adidas Dečije patike, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adidas dečije patike ADVANTAGE I GT EF0304 sa PRODAVCEM. EPonuda ne može da garantuje potpunu tačnost specifikacije i slika za Adidas dečije patike ADVANTAGE I GT EF0304. Pre kupovine, podatke za Adidas dečije patike ADVANTAGE I GT EF0304 proverite na sajtu PROIZVOĐAČA.


RTS :: Bogati rezervisali većinu budućih vakcina protiv kovida 19\nKoronavirus u svetu Bogati rezervisali većinu budućih vakcina protiv kovida 19\nčetvrtak, 17. sep 2020, 12:42 -> 14:22\nMala grupa bogatih država kupila je više od polovine budućih zaliha vakcine protiv kovida 19, tvrdi organizacija za borbu protiv siromaštva "Oksfam".\nBogate države, koje predstavljaju samo 13 procenata svetske populacije, već su kaparisale više od polovine (51 procenat) doza vakcine koje su obećale vodeće farmaceutske kuće koje rade na vakcini protiv kovida 19, upozorio je "Oksfam" uoči sastanka ministara zdravlja i finansija zemalja G-20 kako bi razgovarali o globalnoj pandemiji.\n"Oksfam" je analizirao dogovore koje su farmaceutske korporacije i proizvođači vakcina već sklopili sa zemljama širom sveta za pet vodećih kandidata za vakcine koje su trenutno u fazi 3 kliničkog ispitivanja, na osnovu podataka koje je prikupila kompanija "Erfiniti".\nPrema izveštajima, čije podatke navodi i "Oksfam", ova kompanija ima kapacitet da proizvede vakcinu za 475 miliona ljudi, ili šest procenata svetske populacije.\n"Oksfam" i druge organizacije širom sveta pozivaju da buduća vakcina bude dostupna svima, da bude besplatna i pravično distribuirana na osnovu potreba. To će biti moguće samo ako farmaceutske korporacije dozvole proizvodnju vakcina što je šire moguće slobodnim deljenjem svog znanja bez patenata, umesto da štite svoje monopole i prodaju onom ko ponudi najviše.\n"Vlade će produžiti ovu krizu u svoj njenoj ljudskoj tragediji i ekonomskoj šteti ako dozvole farmaceutskim kompanijama da zaštite svoj monopol i profit. Nijedna korporacija nikada neće moći da zadovolji svetske potrebe za vakcinom protiv kovida 19. Zbog toga ih pozivamo da svoja znanja podele bez patenata umesto da forsiraju samo svoju proizvodnju kako bi svi bili bezbedni. Potrebna nam je narodna vakcina, a ne profitna vakcina", apelovao je izvršni direktor "Oksfama" Čema Vera.\nBroj zaraženih u svetu blizu sto miliona, američki "Merk" odustao od razvoja vakcine


Pregovarački timovi članica državne zajednice usaglasili jedinstvenu političku platformu Srbije i Crne Gore za pregovore o stabilizaciji i pridruživanju Evropskoj uniji, a poslanici Skupštine Srbije traže od državnog rukovodstva i platformu za pregovore o budućem statusu Kosova.\nČlan tima za pregovore sa Evropskom unijom i potpredsednik srpske Vlade Miroljub Labus rekao je da su na sastanku pregovaračkih timova članica državne zajednice usaglašena preambula platforme i poglavlja o političkom dijalogu, regionalnoj, finansijskoj i ostalim oblicima saradnje.\nLabus je rekao da je bilo otvorenih pitanja oko zajedničkih nadležnosti, ali da se došlo do razumnog rešenja.\nA ministar spoljnih poslova Crne Ggore Miodrag Vlahović istakao je da je u platformi apsolutno potvrđena izvorna nadležnost država članica. Inače, u izjava zvaničnika ponovo je naglašeno da su saradnja sa Haškim tribunalom i donošenje novog Ustava Srbije neophodni uslovi za pregovore sa Evropskom unijom.\nPotpredsednik Vlade Miroljub Labus izjavio je da od decembarskog izveštaja glavnog tužioca Haškog suda Karle del Ponte zavisi da li će Evropska komisija prekinuti pregovore sa Beogradom. A šef vladine Kancelarije za evropske inzegracije Tanja Miščević upozorava da bez novog ustava koji omogućava evropske integracije nije moguće zaključiti Sporazum o stabilizaciji i pridruživanju.\nPored platforme za pregovore sa Evropskom unijom, poslanici srpske Skupštine traže od državnog vrha da pred Parlament izađe sa platformom i timom za pregovore o budućem statusu Kosova. Šef poslaničkog kluba Srpskog pokreta obnove Sanja Čeković smatra da je premijer osoba koja treba da se obrati Parlamentu i kaže šta je njegov predlog i kakva bi bila državna strategija za Kosovo.


Jeep Archives - AUTOMOBILI\n21/04/2021 9:02:17 AM\nNASLOVNA / Arhiva tagova za: Jeep\nArhiva tagova za: Jeep\nOvaj modifikovani Jeep Wrangler neće moći da vas odveze na vrh planine, ali će vas prevesti do šume u kratkom vremenskom roku uz pomoć 2JZGTE motora iz modela Toyota Supra. Sa snagom do 350 konja, turbo motor je uparen sa manuelnim petostepenim menjačem kompanije Jeep i poseduje HKS ventile, kao …\nDa li je ovo izgled novog Jeep Compass ili Patriot modela?\nNebojsa Todorovic 23/01/2016\tKONCEPTI, VESTI\nU poslednje vreme su u nekoliko navrata uslikani maskirani testni primerci Jeep vozila koje treba da nasledi Compass i/ili Patriot. Iako se u početku pretpostavljalo da će novi model dobiti i novo ime, Jeep je odlučio da zadrži jedno od dva stara imena. To znači da će novi model nositi …\nJeep slavi 75 godina postojanja\nNebojsa Todorovic 09/01/2016\tVESTI\nKompanija Jeep je nastala davne 1941. godine tokom drugog svetskog rata, a u 2016. godini proslavlja svoj 75 rođendan. Jeep je simbol vojničke istorije, ali i simbol avanture i slobode u vožnji. Povodom ovog jubileja, američki proizvođač prvenstveno terenskih vozila je spremio specijalno izdanje “75th Anniversary” za svaki model u …\nTest: Jeep Renegade 4×4 [Video]


Eurowings možda pokrene letove iz Niša - InexLux Rent a Car Niš\nEurowings možda pokrene letove iz Niša\noglasio\tbackup@ivapix.com\t/ sreda, 01 mart 2017\t/ Oglašeno u Rent a Car\nNiški aerodrom je na pragu da obezbedi još jednog niskotarifnog avio-prevoznika koji će pokrenuti letove ka Zapadnoj Evropi ili još nekoj destinaciji u Nemačkoj, saznaje portal „Aviatica.rs„. U pitanju je nemačka niskotarifna avio-kompanija Eurowings.\nPrema navodima ovog portala, nemački avio-prevoznik je već neko vreme u pregovorima sa rukovodstvom niškog aerodroma, što su obe strane potvrdile, i da je nekoliko destinacija na stolu. No, i pored toga što je nekoliko opcija u razmatranju, „Aviatica“ navodi da će najverovatnije zbog ograničenog kapaciteta za početak biti pokrenuta samo jedna linija, ali da odluka još uvek nije doneta.\nInače niskotarifna avio-kompanija Eurowings je ćerka firma Lufthanse deo njihove grupe koja obuhvata nekoliko avio-kompanija(SWISS, Austrian Airlines i Brussels Airlines). Ova avio-kompanija pored obavljanja redovnog direktnog avio-saobraća između Evrope i Nemačka, obavlja i niskotarifni interkontinentalni saobraćaj.\nPodsetimo da putnici sa niškog aerodroma „Konstantin Veliki“ mogu svakodnevno da lete ka 9 destinacija širom Evrope zahvaljujući letovima niskotarifnih avio-kompanija Ryanair i Wizz Air-a. Pored ovih mogućnosti, putnicima će se početkom aprila odnosno kraja juna omogućiti i direktno povezivanje sa Cirihom zahvaljujući avio-kompanijama SWISS i Germania Flug.


Novogodišnji poklon jednom Britancu - 115 miliona funti na lutriji\n► Novogodišnji poklon jednom Britancu - 115 miliona funti na lutriji\nPokloni za Novu godinu različite su vrednosti, ali jednom Britancu stigao je džekpot od 115 miliona funti osvojenih na lutriji, prenosi danas Bi-Bi-Si (BBC).\nNa nacionalnoj lutriji u Velikoj Britaniji ovaj Britanac je dobio tačno 114.969.775,70 funti.\nIzvlačenje dobitaka lutrije "Evromilioni" organizovano je prvog dana 2019. godine.\nNacionalna lutrija je saopštila da je ovo četvrta po veličini osvojena suma u istoriji Velike Britanije.\nLutrija "Evromilioni" igra se u devet zemalja - Velikoj Britaniji, Austriji, Belgiji, Francuskoj, Irskoj, Luksemburgu, Portugalu, Španiji i Švajcarskoj.\nItalijanka na lutriji dobila Pikasovu sliku vrednu milion evra\nItalijanka Klaudija Borgonjo danas je na humanitarnoj lutriji osvojila sliku Pabla Pikasa čija je vrednost procenjena na milion evra.\nMeksički predsednik Andres Manuel Lopez Obrador objavio je danas najnoviju ideju za prodaju službenog aviona, za koji kaže da je previše luksuzan za njegovu zemlju u kojoj polovina ljudi živi...


M. K. 24. novembra 2016. 06:27\nNovoizabrani američki predsednik Donald Tramp, nakon što je imenovao guvernerku Južne Karoline Niki Hejli za američku ambasadorku u Ujedinjenim nacijama, izabrao je danas i Betsi DeVos za novu ministarku prosvete.\nDeVos je 58-godišnja milijarderka i filantrop iz Mičigena koja vodi Američku federaciju za decu, prenosi „En-Bi-Si njuz“.\nDok je Tramp nazvao DeVosovu briljantnom, Nacionalna asocijacija za obrazovanje koja podržava javno obrazovanje osudila je DeVosovu navodeći da je ona podržavala prosvetnu politiku koja je štetila učenicima.\nOva asocijacija osuđuje obrazovanje koje se zasniva na dobijanju vaučera za školovanje, što zagovara DeVos, smatrajući da svi učenici treba da dobiju šansu da pohađaju dobru javnu školu i priliku da uspeju bez obzira na poreklo ili socijalne prilike.\nDeVos je tokom predizborne kampanje bila donator za Džeba Buša i Karli Fjorinu, da bi kasnije kao predsedničkog kandidata podržala senatora iz Floride Marka Rubija, a ne Trampa, prenosi „En-Bi-Si njuz“.\nDonald Trampmilijarderkaministarka prosvete


Čelsi našao sportskog direktora, i to kakvog! - Sportske.net\nČelsi našao sportskog direktora, i to kakvog!\nProšlo je nedelju dana od kako su "Plavci" ostali bez sportskog direktora.\nAtletikova nemoguća misija, Čelsijevo otkrovenje!Kad bi Morata mogao da bira, doveo bi svog druga u Čelsi"Plavci" dreše kesu za zvezdu Serije A!?Luiz završio sa Čelsijem, sprema se senzacionalan transfer!?Čelsijeva deca su vojnici 'Gordog albiona'\nMajkl Emanelo je napustio "Stamford Bridž" minule nedelje, ovaj 52-godišnjak je rešio da se povuče sa direktorske pozicije nakon više od decenije provedene u klubu iz jugozapadnog Londona.\nPostavlja se pitanje ko će naslediti čoveka, koji je mnogo toga dobrog doneo "Plavcima" prethodnih godina, iako je često bio osporavan zbog svojih odluka na transfer pijaci.\nPominjala se mogućnost da u njegovu fotelju sedne Andrea Pirlo, ali to je još uvek na dugačkom štapu.\nSada engleski mediji prenose da bi Emanela mogao da zameni bivši Murinjov saradnik iz doba dok je Portugalac sedeo na klupi Reala, Luis Kampos.\nU pitanju je čovek koji je od Monaka napravio ono što je danas, velesila u francuskom fudbalu i jedan od najboljih evropskih klubova, sa verovatno najuspešnijim poslovanjem na transfer tržištu.\nOn je bio zadužen za angažovanje brojnih talenat koji su minulih sezona osvajali Evropu svojim blistavim partija u dresu "Kneževa".\nSmatra se za jednog od najboljih evropskih skauta za talente, a svojevremeno je u Monako doveo Kilijana Mbapea, Tomasa Lemara, Entonija Marsijala, Benžamana Mendija, Bernarda Silvu, Tijemua Bakajoka i Fabinja, igrače koji su Monako vratili na staze slave.\nTrenutno radi u francuskom prvoligašu Lilu, pa se čini da bi Čelsi zaista bez prevelikih problema mogao da ga angažuje.\nNema sumnje da bi rad u Londonu bio veliki izazov za Kamposa, koji bi takođe nesumnjivo bio od velike pomoći za klub sa "Stamford Bridža".


Pobeda naše omladinske ekipe\nNaša omladinska ekipa je u 7. kolu Omladinske lige Srbije u Beogradu pobedila IMT rezultatom 2:0. Za naš tim oba gola je postigao Beskorvajni. TSC se trenutno nalazi na 5. mestu Omladinske lige Srbije sa 12 bodova.\nPobeda i goleada u Požarevcu\nNaša ženska ekipa je u 4. kolu Superlige priredila pravu goleadu u Požarevcu, gde je pobedila ŽFK Požarevac sa čak 15:0. Naš tim je nakon prvog poluvremena već vodio 7:0, a fudbalerke TSC su u drugom delu igre postigle još osam golova. Pogotke za naš tim su postigle Staša Đokić (7), Ivana Trbojević (3), Vanja Petrović (2), Milana Knežević, Nikolina Jelača i Sanja Ivošević.\nNerešeno u Novom Sadu\nNaša ženska U15 ekipa je u 3. kolu Razvojne lige Srbije, Grupa Sever, gostovala u Novom Sadu i odigrala nerešeno 1:1 sa ekipom Voša AS. Domaći tim je postigao prvi gol u 17. minutu, ali je naša Milica Spičanović izjednačila rezultat na kraju prvog poluvremena. U drugom poluvremenu nije bilo golova, pa je na semaforu ostao rezultat 1:1.\nCapelli Sport je postao zvanični dobavljač sportske opreme za TSC\nCapelli Sport i TSC ponosno obljavljuju da su sklopili trogodišnji ugovor o partnerstvu. Prema dogovoru, Capelli Sport je od 15. septembra 2021. godine zvanični dobavljač sportske opreme za prvi tim TSC-a. Klub iz Bačke Topole je prva ekipa Capelli Sporta u Srbiji, čime je ova američka firma ušla na srpsko tržište.\nGeneralni direktor FK TSC Sabolč Palađi je rekao:\n“Veliko mi je zadovoljstvo što mogu da s ponosom saopštim da ćemo biti prvi klub u Srbiji koji će nositi opremu ovog renomiranog brenda. Zahvalni smo Capelli Sport-u što je prepoznao TSC kao klub sa kojim deli vrednosti i ambiciju, i uz koji želi da bude, dok rastemo i razvijamo se iz dana u dan. Sa partnerima kao što je Capelli Sport, svetski poznati njujorški brend, mi smo sigurni da ćemo biti još bolji”.\nPredsednik i izvršni direktor Capelli Sport-a George Altiris je rekao:\n“Radujemo se što širimo međunarodnu mrežu Capelli Sporta. Ulazimo skromno na tržište Srbije, 21. zemlje sveta u kojoj poslujemo. Radujemo se što ćemo TSC- u obezbediti našu visoko kvalitetnu opremu i odeću, i što ćemo iskoristiti našu mrežu da pomognemo u kontinuiranom razvoju igre i sportista ovog kluba”.\nOdložena utakmica Radnik-TSC\nMedicinska komisija FSS je usvojila molbu FK Radnik da odloži utakmicu 10. kola Super lige, zbog bolesti većeg broja igrača.


Javni dug Crne Gore je na kraju prošle godine iznosio 2,76 milijarde EUR ili oko 65,1 odsto bruto domaćeg proizvoda (BDP), saopštio je generalni direktor Direktorata za državni trezor u Ministarstvu finansija, Dragan Darmanović.\nOn je kazao da je javni dug sačinjavao državni, koji je iznosio oko 62 odsto BDP-a i dug lokalne samouprave, oko 3,1 odsto BDP-a.\n“Neto javni dug na kraju prošle godine, uzimajući u obzir i depozite, iznosio je 63,45 odsto BDP-a”, rekao je Darmanović nakon sjednice Vlade na kojoj je usvojen izvještaj o javnom dugu Crne Gore na 31. decembar prošle godine.\nDarmanović je naveo da je spoljni dug tokom prošle godine najviše porastao zbog povlačenja sredstava za kapitalne projekte u iznosu od oko 180 miliona EUR, od čega je najviše za autoput po odsnovu kineskog kredita.\n“Vlada se zadužila i za finansiranje budžeta u iznosu od oko 190 miliona EUR”, kazao je Darmanović.\nOn je saopštio i da je unutrašnji dug porastao za oko 13 miliona EUR, najviše zbog zaduženja za potrebe finansiranja budžeta.\n“Garancije su u prošloj godini iznosile oko 7,4 odsto BDP-a i one bilježe dalji pad u odnosu na raniji period, što je politika Vlade da smanjuje izdate garancije i rizik koji država ima po osnovu tih aranžmana”, objasnio je Darmanović.\nOn je rekao da je u prošloj godini realizovana otplata duga rezidentima i nerezidentima u iznosu od 358 miliona EUR i isplaćeno oko 15 miliona EUR devizne štednje.\n“Prema projekcijama Ministarstva, dug će do kraja ove godine iznositi 70 odsto BDP-a, da bi se do 2020. godine spustio na ispod 60 odsto i iznosio 59,3 odsto BDP-a. To je i cilj Vlade da u naredne tri godine snizi dug u okviru Mastrihtskih kriterijuma i da on iznosi ispod 60 odsto”, zaključio je Darmanović.\nPrethodni tekstŠta zna mungos šta su četiri lava! (VIDEO)\nSledeći tekstDa li ste spremni za proljeće? (FOTO)


Šta donosi platforma SDP-a, SDA, HSP-a i NsRzB? | Politika | DW | 20.12.2010\nPlatforma grupe stranaka predvođene SDP-om BiH otvorena je i za druge političke partije. Dokument, kojim su "otklonjeni hrvatski strahovi", sadrži i sve političke stavove HDZ-a 1990.\nPredstavljanje platforme u Sarajevu\nPlatformom su predviđena rješenja najznačajnijih bh. otvorenih pitanja, od zatvaranja OHR-a, do ustavne reforme. Ovim dokumentom je, između ostalog, predviđen indirektan izbor Predsjednika BiH i njegovih zamjenika. Lider HSP-a BiH Zvonko Jurišić kaže da su platformom "otklonjeni svih strahovi hrvatskog naroda u BiH".\n"Znate da je frustracija kod Hrvata bila da nam drugi biraju člana Predsjedništva. Ovaj dokument predviđa da se Predsjednik Predsjedništva BiH i njegovi zamjenici biraju u Parlamentu", kazao je Jurišić, napominjući kako je platforma otvorena i za druge političke stranke za koje su prihvatljivi njeni principi "uz saglasnost potpisnica ovog dokumenta".\nUstavne reforme kroz tri faze\nStranke potpisnice platforme su i za ukidanje OHR-a, uz prethodno ispunjavanje uslova 5+2. Pri tome, kaže lider SDA Sulejman Tihić, "mora biti određeno ko će tumačiti provođenje Daytonskog sporazuma i otklanjati eventualne blokade nakon odlaska OHR-a". To je pitanje riješeno u okviru dogovora između stranaka potpisnica o ustavnoj reformi koja bi trebala biti provedena u tri faze.\n"U prvoj, ispoštovala bi se odluka suda u slučaju Sejdić i Finci te definirala pitanja nadležnosti između entiteta i države. U drugoj fazi, provele bi se ustavne reforme koje zahtjeva Evropska unija, dok bi se u trećoj fazi ustavnih reformi, kada se za to stvore politički uslovi, uspostavila drugačija teritorijalna organizacija BiH", kaže lider SDA.\nZvonko Jurišić, HSP, Sulejman Tihić, SDA, Zlatko Lagumdžija SDP i Mladen Ivankovi Lijanović, Narodna stranka Radom za boljitak\nDržavna i vojna imovina\nKako su državna i vojna imovina već dugo predmet spora u BiH, predsjednik SDP-a BiH Zlatko Lagumdžija pojasnio je dio platforme u kojem je to pitanje riješeno. "Sva imovina koja je predmet odgovarajućih zabrana o raspolaganju nametnutih od strane OHR-a mora biti uknjižena na državu BiH", kazao je Lagumdžija.\nNakon toga, ističe lider SDP-a, "država treba da zadrži imovinu koja joj je potrebna za funkcioniranje institucija, uključujući institucije nadležne za NATO i EU". "Po upisu državne imovine na državu BiH, ostala imovina će se, prema zakonima koje treba donijeti, davati nižim nivoima, javnim ustanovama i lokalnim zajednicama", rekao je Lagumdžija.\nVrhovni sud BiH i popis stanovništva\nPlatformom je predviđena uspostava Vrhovnog suda, dobijanje kandidatskog statusa do 2013. godine te ispunjavanje uslova za MAP do sredine iduće godine. Popis stanovništva trebalo bi da bude proveden 2011., s tim da se podaci o etničkoj strukturi prema popisu iz 91., primjenjuju do okončanja pregovora sa Evropskom unijom o sticanju statusa punopravnog članstva.\nU dokumentu su precizirani i ekonomski prioriteti BiH, odnos prema Sporayumu CEFT-a , donošenje Zakona o oduzimanju nelegalno stečene imovine te pitanja iz oblasti boračke zaštite, obrazovanja, Javnog servisa i regionalne saradnje. Lideri stranaka potpisnica vjeruju da u F BiH mogu formirati većinsku vlast, a očekuju i dogovore sa strankama iz Republike Srpske.


Vesti online / Sport / Fudbal / Zajednica žali što je sporazum pogrešno shvaćen!\nZajednica superligaša Srbije saopštila je da je sporazum o razumevanju koji se odnosi na angažovanje igrača usmeno prihvatio svaki predsednik fudbalskog kluba iz tog takmičenja i da žali što je to pogrešno shvaćeno.\n"Pošto je navedeni sporazum dogovor klubova, isti ne može menjati bilo koji pojedinac, ali će se na narednoj sednici Izvršnog odbora Zajednice dati inicijativa za razmatranje ovog pitanja", piše u saopštenju koje je potpisao generalni sekretar Branislav Delić.\nSindikat profesionalnih fudbalera Nezavisnost ocenio je sporazum neprihvatljivim, jer po njemu klubovi Super lige neće angažovati igrače koje svoja prava žele da ostvare preko Arbitražne komisije. Sindikat je, takođe, zatražio da sporazum bude povučen. Zajednica je poručila da niko na sastanku nije pomenuo da se neće\nangažovati takvi igrači, već da će se izbegavati njihovo dovođenje.\nKako je navela Zajednica superligaša, predsednici svih klubova Super lige su na sednici 19. februara zauzeli zajednički stav i konstatovali da se klubovi nalaze u velikim finansijskim problemima, kao i čitava privreda i društvo.\n"Veoma je važno naglasiti da nikakav dokument nije potpisan, osim neobavezujućeg usmenog dogovora da će klubovi imati više razumevanja jedni za druge", navedeno je iz Super lige.\nDodaje se da je u srpskom fudbalu neusklađena zakonska regulativa gde nije definisana vlasnička struktura i veoma je teško doći do finansijskih sredstava. Zbog neusklađenosti i obaveznosti evropskih propisa koji su na snazi i u našem fudbalu, i surove i siromašne realnosti u našem sportu, kako se navodi, primenom tih propisa, veoma se lako raskidaju profesionalni ugovori, a klubovi na taj način ostaju bez planiranih prihoda od transfera kao obeštećenja.\n"Na tom putu su se osim klubova koji su otimali igrače jedan drugome, pojavljivali i razni agenti, menadžeri, mešetari i kvazi advokati, koji su nudeći svoje usluge igračima i obećavajući im bolju budućnost posle raskida ugovora na arbitraži izvlačili novac iz sistema sporta i stavljali u svoje džepove", saopšteno je iz\nKako je rekao Branislav Delić, odlascima igrača na taj način, klubovi ostaju bez ikakvog prihoda i još više siromaše. Piše još da su klubovi svesni svojih finansijskih problema i da te probleme dele i ostale strukture klubova.\n"Ako bi klubovi imali na raspolaganju finansijska sredstva, a ipak ne žele da ispune svoje ugovorne obaveze, onda naravno da takav postupak zasluzuje opštu osudu, ali činjenica je da klubovi u Srbiji stvarno nemaju i samo traže tolerantnije rokove i prostor za dogovore", navedeno je iz Zajednice.


Održan prvi trening za organizacije civilnog društva – Udruženje RODITELJ\nby Roditelj 18/10/2012 09/04/2013 0216\nU okviru projekta Udruženja RODITELJ „Podrži, poveži, pobedi“, proteklog vikenda u Zrenjaninu održan je prvi trening namenjen jačanju kapaciteta organizacija koje se bave problemima samohranih roditelja i onih koje pružaju podršku starijim osobama. Ovim projektom Udruženje RODITELJ želi da inicira kreiranje okvira za sistemsku podršku dvema važnim društvenim grupama – samohranim roditeljima i starijim licima.\nPredstavnici organizacija iz osam opština i gradova u Srbiji učestvovali su u interaktivnim radionicama i diskusijama iz oblasti društvenog aktivizma i javnog zastupanja na lokalnom nivou, a poseban deo treninga bio je posvećen unapređivanju organizacionih veština, kao i značaju i načinima umrežavanja u civilnom sektoru. Predavanja su vodile Tatjana Lazor i Ivana Koprivica, dugogodišnje saradnice Udruženja RODITELJ sa bogatim iskustvom u radu sa organizacijama civilnog društva, u kampanjama javnog zagovaranja i na projektima koji zahtevaju umrežavanje na nivou lokalne zajednice.\nTokom tri dana koliko je trening trajao, predstavnici organizacija su imali priliku da razmene dosadašnja iskustva, da zajednički dođu do različitih predloga i ideja za dalje aktivnosti koje se mogu sprovoditi u toku projekta, ali i da ukažu jedi drugima na primere dobre prakse iz svojih lokalnih sredina.\nOvaj edukativni segment projekta „Podrži, poveži, pobedi“, Udruženje RODITELJ sprovodi u cilju ojačavanja organizacija koje su u projekat uključene, kako bi one u svojim sredinama mogle da realizuju mini kampanje podizanja svesti javnosti o problemima i potrebama samohranih roditelja i starih lica, ali i da podstiču uključivanje organa lokalne samouprave i drugih donosioca odluka u skladu sa specifičnostima svake opštine.\nUdruženje Roditelj će početkom novembra organizovati i drugi trening za organizacije civilnog društva, koji će za cilj imati unapređivanje komunikacijskih veština, uključujući i odnose sa medijima.\nProjekat „Podrži, poveži, pobedi“ finansijski podržava USAID preko Instituta za održive zajednice (ISC).\npodrži poveži pobediprojekat medjugeneracijske saradnjsamohrani roditeljistarije osobetrening za organizacije civilnog društva


Položeni vijenci za poginule u operaciji "Koridor" - mojKontakt portal - Radio Televizija Kontakt\nPoloženi vijenci za poginule u operaciji “Koridor”\n#izdvajamo #vijestidana DRUSTVO GRADOVI RS BiH VIJESTI\nU Dugoj Njivi kod Modriče danas je služen parastos i položeni vijenci kod spomen-obilježja za poginule pripadnike Vojske Republike Srpske, ministarstva unutrašnjih poslova Srpske i Republike Srpske Krajine koji su poginuli u operaciji “Koridor” 1992. godine.\nVijence i cvijeće su položili predsjednica Republike Srpske Željka Cvijanović, predsjedavajući Savjeta ministara Zoran Tegeltija, premijer Srpske Radovan Višković, ministar rada i boračko-invalidske zaštite Duško Milunović, ministar energetike i rudarstva Srpske Petar Đokić, te delegacija Narodne skupštine Republike Srpske, kao i srpski predstavnici u institucijama BiH.\nPoštu su palim srpskim borcima odali i predstavnici Boračke organizacije Republike Srpske, nevladinih organizacija proisteklih iz odbrambeno-otadžbinskog rata, Trećeg pješadijskog /Republika Srpska/ puka Oružanih snaga BiH, Ambasade Rusije u BiH, članovi Moto-grupe “Noćni vukovi”, načelnici lokalnih zajednica i brojni građani.\nČlanovi Moto-grupe “Noćni vukovi” prethodno su jutros posjetili spomenik najmlađem borcu Vojske Republike Srpske Spomenku Gostiću i odali mu poštu.\nNa današnjem obilježavanju u Dugoj Njivi predstavljena je i replika uniforme VRS.\nPrije polaganja vijenaca služena je liturgija u manastirskoj crkvi.\nPrema podacima Republičkog centra za istraživanje rata, ratnih zločina i traženja nestalih lica, u operaciji “Koridor” poginulo je 877 pripadnika Vojske Republike Srpske, 15 pripadnika MUP-a Srpske i 17 pripadnika MUP-a Republike Srpske Krajine, javlja Srna.\nOd 1. jula nema rominga na Zapadnom Balkanu\nPožar kod Prijedora u kome je stradala žena izazvao otvoreni plamen, nema elemenata krivičnog djela


Upis novih članova u Likovni studio "Maja Olić" - KruševacGrad\nUpis novih članova u Likovni studio „Maja Olić“\nKrenula je nova školska godina, te iz Likovnog studija „Maja Olić“ pozivaju roditelje da dođu do Kulturnog centra i upišu svoju decu na kreativne časove likovnog stvaralaštva. Upis traje tokom celog meseca, a časovi su namenjeni deci uzrasta od 5 do 16 godina. Rad se odvija u grupama, uz stručni nadzor likovnog pedagoga.\n-Deca imaju prilike da na godišnjem nivou savladaju tehnike crtanja, slikanja i vajanja, dok je u starijoj grupi rad namenjen pre svega pripremnoj nastavi za upis u Srednje umetničke škole-kaže Marija Stojadinović, urednica likovnog programa u Kulturnom centru i likovni pedagog.\nTokom školske godine polaznici imaju prilike da učestviju na radionicama koje organizuju stručni predavači. O podršci i pomoći u stvaralačkom razvoju govori činjenica da se većina polaznika nakon završetka Osnovne škole opredeljuje za Srednje umetničke škole, a kasnije Umetničke fakultete.\nNastava počinje 4. oktobra, časovi se održavaju u broju 13, svakog ponedeljka tokom trajanja školske godine, u dva termina:\n17:30- 18:00 ( mlađi uzrast od 5 do 11 godina)\n18:15 do 20:45 ( stariji uzrast od 11 do 16 godina)\nGde su i šta rade: Srboljub Milosavljević\n20.09.2021 0 49\n20.09.2021 0 227\n20.09.2021 0 66\n20.09.2021 0 116\n20.09.2021 0 107\n20.09.2021 0 135\n21. septembra 2021., 01:41


Prijave na obuku za spasioca na vodi do 28. marta | TV KANAL 9 NOVI SAD\nNaslovna EMISIJE Prijave na obuku za spasioca na vodi do 28. marta\nPrijave na obuku za spasioca na vodi do 28. marta\nVIDEO K9: Mladi ljudi koji bi od ovog leta želeli da rade kao spasioci na Štrandu, mogu da se prijave na obuku za taj posao koju i ove godine organizuje Udruženje spasilaca na vodi Vojvodine.\nSvi oni koji žele da tokom letnje sezone na Štrandu ili drugim kupalištima vode računa o bezbednosti plivača, mogu da se, do 28. marta, prijave na obuku za spasioce, koju već 11 godina organizuje Udruženje spasilaca na vodi Vojvodine.\nO važnosti dobro obučenih spasilaca na vodi rečito govori podatak da na kupalištu Štrand već 15 godina unazad nije zabeležen nijedan slučaj davljenja.\n“Prijave primamo do 28. marta. Nakon toga svi prijavljeni biće obavešteni o mestu sastanka gde ćemo svi kandidatima objasniti šta dobijaju obukom i dalje mogućnosti što se tiče zaposlenja nakon obuke. Šta obuka predviđa? Obuka predviđa kondicione treninge, obuke spasilačke tehnika i primenu spasilačke opreme i obuku prve pomoći”, kazao je Goran Radivojević iz Udruženja spasilaca na vodi Vojvodine.\nPrednost, kako je rekao, imaju kandidati starosti do 26 godina, a obuka za sve prijavljene počeće u aprilu i biće sprovedena kroz radne grupe uz nadzor instruktora, dugogodišnjih spasilaca.\n“Trudićemo se da izađemo svima u susret, verovatno da će obuka biti u prepodnevnim i u poslepodnevnim časovima, jer naši kandidati uglavnom pohađaju srednju školu ili su studenti, tako da trudićemo se da damo što više mogućnosti termina za obuku spasilaca”, istakao je Radivojević.\nUdruženje spasilaca na vodi Vojvodine vrši obuku u saradnji sa Sportskom akademijom iz Beograda.\nSvi zainteresovani mogu da se prijave putem maila [email protected] ili putem telefona 064/21-49-338.\nUdruženje spasilaca na vodi Vojvodine\nPrethodni tekstRvači zrenjaninskog Proletera okićeni medaljama\nSledeći tekstKružni tok u Sremskoj Kamenici za tri meseca


Sporazum o slobodnoj trgovini Rusije i Turske krajem 2017. - 09.10.2016, Sputnik Srbija\nSporazum o slobodnoj trgovini Rusije i Turske krajem 2017.\nSporazum o slobodnoj trgovini Rusije i Turske mogao bi da bude potpisan krajem 2017. godine, izjavio je u nedelju u Istanbulu turski ministar ekonomije Nihat... 09.10.2016, Sputnik Srbija\nvesti, ekonomija, turska, aleksej uljukajev, nihat zajbekči\n18:02 09.10.2016 (Osveženo: 18:24 09.10.2016)\n© Sputnik / Alexey MalgavkoTurska roba na ruskoj pijaci\nSporazum o slobodnoj trgovini Rusije i Turske mogao bi da bude potpisan krajem 2017. godine, izjavio je u nedelju u Istanbulu turski ministar ekonomije Nihat Zejbekči.\nOn je rekao da su se strane dogovorile i da se započne realizacija četvorogodišnjeg srednjoročnog programa saradnje dveju država.\n„Postigli smo važnu tačku u ovom radu i računamo da bi ona mogla da bude potpisana u okviru prvog Saveta o saradnji na najvišem nivou“, rekao je turski ministar.\nMoskva i Ankara potpisuju sporazum o „Turskom toku“?\n9 Oktobar 2016, 16:56\nNakon razgovora, ministar za ekonomski razvoj Rusije Aleksej Uljukajev i Nihat Zejbekči potpisali su zajedničku izjavu o razvoju bilateralnih trgovinsko-ekonomskih odnosa.\nZejbekči je dodao da će Rusija i Turska uložiti po petsto miliona dolara u Zajednički rusko-turski investicioni fond, s tim što taj iznos može i da se poveća.\n„Između Rusije i Turske i dalje stoje određeni problemi, ali nadam se da će oni biti rešeni veoma brzo. Naravno, tokom ovog sata nismo uspeli da razmotrimo i rešimo sva pitanja – naš dijalog kroz naše tehničke komisije nastaviće se u narednim nedeljama i mesecima. Nadam se da će biti otklonjene prepreke za izvoz našeg povrća i voća u Rusiju. U narednim danima razgovaraćemo o ovom problemu u okviru mešovite pravne komisije i on će biti rešen. Mislim, takođe, da će uskoro bitu ukinuta ograničenja za rad turskog personala u Rusiji“, rekao je Zajbekči.


Laguna - Izgubljene veze - Johan Hari - Knjige o kojima se priča\nMesto na Publicistika Top-listi: 18\nIzgubljene veze nam nude radikalno nov način razmišljanja o ovoj pojavi. Autor nam pokazuje da kada shvatimo šta su zaista uzročnici depresije i anksioznosti, možemo da potražimo i nove načine koji su lako dostupni da se izborimo s ovim stanjima umesto uobičajenih terapija. Načine koji ulivaju nadu.\n„Ovo je jedna od onih izuzetnih knjiga za koje odmah poželite da ih pročitaju svi vaši prijatelji. Krajnje lična knjiga, napisana nepretenciozno, duhovito i otvoreno.“ Brajan Ino\n„Veličanstveno lucidna rasprava zašto nijedan čovek nije ostrvo... Ako ste pomalo umorni od svega – pročitajte Izgubljene veze; ona će vam zaista pomoći da shvatite kojim putem morate krenuti ako hoćete da vidite istinsku, trajnu promenu.“ Ema Tompson\nŽivot za poneti - Potpisan primerak Jelica Greganović


Naslovna Društvo Reportaže Pčelinja klinika sa apikomorama i u okviru turističke ponude\nKoriščenje pčelinjih proizvoda u ishrani datira od pamtiveka, a u sadašnjim uslovima života ljudima polako vraća poverenje u snagu prirode.\nVeliki pčelinjak, apikomore, apiterapija čine „Pčelinju kliniku“ iskusni pčelar Jozef Gašparovski sagradio je na ulasku u Bačko Novo Selo. U neposrednoj blizini dva lovišta Plavna i Karađorđevo, Dunava i jezera Reš, ovaj pčelar smestio je svoj pčelinjak koji nakon dvadesetak godina pčelarenja broji oko 130 društava, piše portal „Agroklub“.\nPčele daju mnogo više od meda\nOkružen je bagremovom šumom, livadama i ritovima tako da pčele imaju dovoljno kvalitetne paše, a Gašparovski osećaj zadovoljstva jer kako na samom početku kaže pčele osim meda daju mnogo više i sve prirodno i zdravo.\nUpravo je to osnova apiterapije koja podrazumeva upotrebu različitih pčelinjih proizvoda u cilju očuvanja i poboljšanja ljudskog zdravlja.\n„Pčela je jedini insekt koji proizvodi hranu za ljude, a uglavnom je mnogi poistovećuju samo sa medom. Med je zdrav – to svi znamo, ali ima i drugih stvari koje potiču od pčela, za ljudsko zdravlje je izuzetno bitan polen, super hrana, kako ga mnogi zovu, veruje se da čovek može živeti godinu dana uzimajući samo polen i vodu, zatim propolis najači prirodni antibiotik kao i matični mleč. Svi ti proizvodi jačaju imunitet koji je poslednih godina kod većine ljudi prilično narušen“, kaže Gašparovski i naglašava da je razlog tome nezdrava ishrana jer ne koristimo dovoljno zdravih biljaka koje nas okružuju, a kojih je u prirodi bezbroj, a najbolji primer za to je kopriva.\nGašparovski naglašava da pčele daju mnogo više od meda\n„U trci sa vremenom stres je postao sastavni deo života tako da nam je organizam svakodnevno napet, kao trkač na startu. U istočnim zemljama lečenje pčelinjim proizvodima odavno je poznato i uspešno se primenjuje.“\nSagovornik „Agrokluba“ je pre četiri godine u okviru pčelinjaka napravio apikomore koje pružaju dvostruka apiterapeutska dejstva, boravak u pčelinjoj auri i udisanje vazduha direktno iz pčelinje košnice, obzirom da boravak u pčelinjoj mikroklimi i upotreba meda i drugih proizvoda blagotvorno utiču na ljudski organizam.\nApikomora je kućica napravljena od prirodnih materijala, u njoj čovek može da leži na košnicama i oseti smirujuće zujanje hiljada pčela ali i njihovu specifičnu energiju, to je svojevrstan način kontakta sa pčelama. Ta pčelinja mikroklima, kako tvrdi naš sagovornik, ima blagotvorno dejstvo na ljudski organizam – dovodi ga u stanje ravnoteže, nestaje stres i napetost i stvara osećaj kao da ste zaštićeni, te ima mnogobrojne fizičke, psihičke i medicinske efekte.\nU ovim kućicama moguće je osetiti blagodeti vazduha iz košnica koji se udiše direktno iz njih, a obogađen je mešavinom polena, matične mleči, propolisa, nektara, svega onoga što pčela iz prirode donese u košnicu.\nLek je u prirodi\nU cilju razvoja ruralnog turizma Gašparovski je izgradio i opremio smeštaj za sve zainteresovane koji žele da osete blagodeti pčelinjih proizvoda, mikroklime i prelepe prirode kao i mnogobrojnih turističkih objekata u opštini Bač.\n„Korišćenje pčelinjih proizvoda u cilju poboljšanja zdravstvenog stanja datira od pamtiveka, ali danas kada su se ljudi otuđili od prirode i kada zbog najmanje sitnice odlaze u apoteku i uzimaju lekove počinju da shvataju značaj i ulogu prirode, koja na svakom koraku nudi hranu kao lek“, kaže na kraju ovaj pčelar, pokazujući tegle livadskog, šumskog, bagremovog meda, različite meleme, propolis kapi, polen, mešavine meda suvog voća i orašastih plodova.\nPčelinja klinika je kao idealno mesto za odmor uz apiterapiju, kao svojevrsna atrakcija uvrštena u ponudu Turističke organizacije opštine Bač.\nPogledaj: Apiterapija u Pčelinjoj klinici u Bačkom Novom Selu (VIDEO)\nPrethodni tekstStipendije za đake i studente iz bačkopalanačke opštine (VIDEO)\nSledeći tekstSlika dana: Prepreke na putu Begeč – Čelarevo


Juronjuz: Zašto su BiH i SRB nebo i zemlja po pitanju vakcina\nTanjug 23. marta 2021. 07:28\nSARAJEVO – Bosna i Hercegovina i Srbija, iako do 1990-ih ista zemlja, sada se znatno razlikuju po broju vakcinacija protiv kovida 19, budući da BiH nije kupila nijednu dozu vakcine, dok susedna Srbija ima jednu od najboljih stopa vakcinacije u Evropi, piše „Juronjuz“.\nBeograd je obezbedio vakcinaciju više od 10 odsto stanovništva, dok nasuprot tome, BiH zavisi od dobrotvornih organizacija, što je posledica neorganizovane vlade, kaže epidemiolog Fahrudin Kulenović za „Juronjuz“.\n„Još nisu kupili nijednu vakcinu, a u Srbiji ljudi biraju svoje vakcine poput kolača u poslastičarnici – kineska, ruska, nemačka ili američka. Ovde koristimo ono što dobijamo kao poklon“, rekao je Kulenović.\n„Juronjuz“ navodi da je vakcinacija započela za starije osobe u Republici Srpskoj, dok u Federaciji BiH i dalje čekaju vakcine.\nZdravstvenim radnicima u oba dela zemlje ponuđene su vakcine, dodaje se.\nNovi broj dnevnih infekcija dostigao je oko 1.500 nedavno u poređenju sa nekoliko stotina pre samo nekoliko nedelja.\nZbog pogoršanja situacije uvedene su mere poput policijskog časa u Sarajevu, a svi barovi i restorani zatvoreni su od subote na najmanje dve nedelje, što je izazvalo negodovanje jednog dela stanovništva, navodi „Juronjuz“.


Hotel na Tajlandu ponudio gostima boravak tokom cele godine - Novosti - Turistički svet\nHotel na Tajlandu ponudio gostima boravak tokom cele godine\nOd kada je u nekim zemljama pandemija u laganom padu, hoteli širom sveta sve više pronalaze kreativne načine kako bi privukli goste. Stoga je Tajland iskoristio tu priliku za neke posetioce.\n"The latest innovator", odnosno Najnoviji inovator je nekretnina na Tajlandu koja nudi paket koji omogućava gostima boravak tokom cele godine.\nUz to, dobiće i 10 besplatnih masaža u susednim banjama, 10 putovanja limuzinom unutar Bangkoka, članstvo Viz Black Card koje daje popuste i ekskluzivne pogodnosti u njihovim poznatim centrima i lekarski pregled u međunarodnoj bolnici Bumrungrad.\nAli i još 20 odsto od cene aranžmana vraća se gostima u obliku kredita za korišćenje u hotelskim restoranima i barovima.\nTrenutno se Tajland nalazi na britanskom popisu zemalja za putovanje, što znači da svi oni koji dolaze s Tajlanda ne moraju u karantin dve nedelje. Međutim, cela je zemlja do daljeg gotovo u potpunosti zabranjena za međunarodne turiste.\nOsim izuzetaka, poput onih koji imaju radne dozvole ili studentske vize, jedini strani posetioci kojima je dopušten ulazak na Tajland su i putnici iz Kine koji imaju posebnu turističku vizu, piše Independent.


Kako izabrati idealan klima uređaj? – Nadlanu.com\nnadlanu Objavljeno 6. jula 2015. / 14:24:22 0\nČitanje komplikovanih specifikacija i instrukcije ponekad nametljivih prodavaca često znaju da stanu na put pravoj odluci, pa bi bilo krajnje korisno pre kupovine dobro proučiti termine koji se odnose na karakteristike i tehnologiju većine savremenih klima uređaja.\nKako kupiti adekvatan uređaj koji štedi energiju, poseduje najnoviju tehnologiju, a ujedno se savršeno uklapa uz svaki enterijer?\nPored energetske efikasnosti, kako se pred leto većina ljudi susreće sa disajnim problemima uzrokovanim velikom količinom alergena u vazduhu, na odluku o odabiru klima uređaja trebalo bi da utiče i posedovanje antibakterijskog filtera.\nOvaj filter za vazduh ima sposobnost da skuplja minijaturne čestice prašine, polena i grinja i sprečavanja njihovo prodiranje u prostoriju, što predstavlja idealnu zaštitu za ukućane, naročito one najmlađe. Još jedna funkcija na koju bi trebalo obratiti pažnju jeste i protok vazduha, odnosno količinu vazduha kojom klima uređaj može da snabdeva prostoriju. Umesto samo u jednom pravcu, razvoj tehnologije omogućio je klima uređajima da vazduh distribuiraju u tri ili četiri različita smera istovremeno.


16/03/2020 | 21:26\nNemačka biofarmaceutska kompanija KjurVak (CureVac), koja je odmakla u koracima za pronalazak vakcine protiv koronavirusa, negirala je navode da vlada SAD želi da je kupi.\nNemački list Velt am zontag objavio je u nedelju, pozivajući se na neimenovane izvore iz vlade Nemačke, da je sada bivši generalni direktor KjurVaka, Danijel Meničela, početkom marta bio na sastanku američkog predsednika Donalda Trampa sa ljudima iz farmaceutske industrije.\n“KjurVak od američke vlade ili povezanih entiteta nije dobio ponudu pre, tokom ili posle sastanka radne grupe u Beloj kući 2. marta”, napisala je kompanija iz Tibingena na Tviteru.\nMedijske navode o ponudi KjurVak je nazvao “spekulacijom” i saopštio da je radio na razvoju vakcine i da je bio u kontaktu sa globalnom alijansom Koalicija za pripremljenost na epidemiju “i mnogim drugim organizacijama i vladama širom sveta”.\nFirma je odbacila “navode o ponudama za kupovinu kompanije ili njene tehnologije”, ali to nije smanjilo interesovanje za tu priču.\nNemački ministar zdravlja Jens Špan izjavio je da prodaja kompanije iz Tibingena ne dolazi u obzir, dok je ministar ekonomije Peter Altmajer kazao da “Nemačka nije na prodaju”.\nNa novinarsko pitanje da li su tačni navodi da su SAD pokušale da preuzmu kompaniju za veliku sumu novca, ministar unutrašnjih poslova Nemačke Horst Zehofer rekao je da “može da kaže jedino da je više puta čuo od članova vlade da je to tačno”.\nS druge strane, američki ambasador u Nemačkoj i vršilac dužnosti direktora nacionalne obaveštajne službe SAD, Ričard Grenel, opovrgao je pisanje Velt am Zontaga i drugih medija, rekavši kratko da “ta priča nije istinita”.\nAmerikanci dobijaju 100 MILIONA vakcina protiv korone – BESPLATNO


Svilajnac u avgustu 2012. dobija fabriku betonskih železničkih pragova - Gradjevinarstvo.rs\n17.01.2012. | Beta\nAustrijska građevinska grupa "Porr" i Evropska banka za obnovu i razvoj (EBRD) potpisale su juče ugovor o kreditu od 2,8 miliona evra za pokretanje fabrike betonskih železničkih pragova u Svilajncu.\nNa potpisivanju ugovora u Beču, rečeno je da je ukupna vrednost investicije 5,6 miliona evra, a preostalih 50% sredstava obezbediće "Porr".\nFabrika će biti smeštena u hali bivše Fabrike vijaka u Svilajncu.\n"Porr" je već naručio proizvodnu liniju iz Italije, a prvi pragovi proizvodiće se već u avgustu ove godine.\nZa početak, "Porr" planira da otvori 25 novih radnih mesta u fabrici, čiji će proizvodni kapacitet biti oko 200.000 pragova godišnje, a proizvodiće se 400 dnevno.\n- Nakon mnogih uspešnih železničkih projekata u Srbiji, BiH, a nadamo se uskoro i u Makedoniji, nova fabrika će doprineti bržem uključenju Koridora 10 u transevropsku mrežu - kazao je generalni direktor "Porr grupe" Karl Hajnc Štraus.\nKako je istakao Štraus, fabrika pragova u Svilajncu biće jezgro za širenje poslovanja "Porr"-a u modernizaciji železničke infrastrukture u regionu.\nDirektor za transport u EBRD Sju Beret kazala je da će EBRD nastaviti da investira u razvoj infrastrukture u Srbiji i dodala da je ta banka do sada kreditirala infrastrukturne projekte u Srbiji vredne 800 miliona evra.\n- Nova fabrika nije samo potvrda da se region razvija, već i da se otvaraju nova radna mesta. Fabrika ce imati direktan pristup prugi, što ce omogućiti efikasnu isporuku pragova u celom regionu, i može biti od koristi "Porr"-u u realizaciji budućih železničkih projekata - rekao je zamenik predsednik opštine Svilajnac Predrag Milanović.


KVALIFIKACIJE ZA SP Nastasić zna kako sa Moldavcima: Ranije su nas mučile ovakve utakmice\nOdbrambeni fudbaler reprezentacije Srbije Matija Nastasić rekao je da je nacionalni tim maksimalno koncentrisan samo na utakmicu sa Moldavijom, u kvalifikacijama za Mundijal 2018.\nMatija Nastasić na meču sa Austrijom\n- Favoriti smo i, naravno, idemo na pobedu. Ali, neće biti lako, moraćemo da od početka budemo maksimalno motivisani i brzo da damo gol kako bismo olakšali posao - rekao je Nastasić.\nOn je naveo da Srbija zna kvalitete narednog protivnika, od koga očekuje da se brani i čeka šansu iz kontranapada, tako da je pozvao na maksimalan oprez.\n- Ovakve utakmice su nam pravile velike probleme prethodnih godina i zato moramo da budemo koncentrisani od prvog minuta - dodao je štoper Šalkea.\nPrema njegovim rečima, atmosfera u ekipi je fenomenalna, kao što je bila tokom celih kvalifikacija za SP u Rusiji 2018. i da će tako i ostati. Nastasić je rekao da neće biti problema ako igrači poštuju ono što selektor Slavoljub Muslin traži od njih.\n- Sve zavisi od nas, u dobroj smo poziciji i to treba da iskoristimo. Moramo da igramo kao ekipa, svi zajedno da napadamo i svi zajedno da se branimo, jer samo tako možemo da uspemo.\nOn je istakao da ne razmišlja o utakmici koju će Irska igrati protiv Gruzije i da srpski fudbaleri na taj duel ne bi trebalo da obraćaju pažnju.\nSrbija posle šest kola zauzima prvo mesto u svojoj grupi sa 12 bodova, koliko ima i Irska, a slede Vels i Austrija sa po osam, Gruzija sa tri i Moldavija sa dva.


GUČA kao EXIT: Sabor trube „IDE“ i na more - Lepa Reč\nHomeVestiSrbijaGUČA kao EXIT: Sabor trube „IDE“ i na more\nPočetak tradicionalnog Dragačevskog sabora trubača „ispraćen“ je jednom zanimljivom informacijom koja stiže iz susedne Crne Gore, konkretno sa primorja gde bi jedna od najpopularnijih manifestacija u Srbiji mogla da dobije svoju mediteransku verziju.\nSabor trubača u Guči trebalo bi da dobije svoju mediteransku verziju, nakon što je Opština Budva obezbedila plato na Jazu da se 24. i 25. avgusta organizuje „Guča u Budvi“.\nFirma Smart idea, sa sedištem u Budvi, koju je, kako piše u Centralnom registru privrednih subjekata osnovala Vladana Zipalov, dugogodišnja poslovna saradnica osuđenog estradnog menadžera Saše Mirkovića, dostavila je zahtev gradonačelniku Marku Batu Careviću, da su zainteresovani da prvi put u Budvi organizuju manifestaciju „Guča u Budvi“.\nKako je Vijestima potvrđeno u Carevićevom kabinetu, Smart idea je spremna da snosi sve troškove organizacije, ali jedini zahtev im se svodio da im Opština ustupi prostor bez naknade, plato na Jazu ili stadion na Lugovima.\nOpština se odlučila da im se ustupi plato u zaleđu plaže Jaz.\nOni nisu mogli da preciziraju kakav će biti program ove manifestacije, da li je u pitanju i takmičenje trubača, što je centralni događaj sabora u Guči, ili će biti samo nastupi muzičkih zvezda, te Sajam hrane i pića.\nIz Smart idee su u dopisu Opštini naveli da očekuju veliki broj posetilaca, kao i pažnju medija, ali isto tako od lokalne uprave zatražile i pomoć gradskih komunalnih službi.\nInače, „originalni“ Sabor u Guči je počeo tradicionalnim podizanjem saborske zastave ispred Spomenika trubaču i izvođenjem saborske himne „Sa Ovčara i Kablara“.\nPodsećanja radi, pre šest godina sličnu „sudbinu“ je doživeo i drugi muzički, izuzetno popularan festival u Srbiji – EXIT, koji se nakon originala na Petrovaradinskoj tvrđavi „prekopirao“ na crnogorsko primorje gde se održava pod nazivom „Sea Dance“.\nAko pažljivo pogledamo položaj koji beba stara četiri, pet meseci zauzima kada je na leđima, videćemo dosta sličnosti sa sedećim položajem. Ravnoteža je uspostavljena, glava je u središnjem položaju, beba hvata igračku šakama i stavlja [...]\nBožićni običaji počinju postom koji traje od 28. novembra do 7. januara, odnosno 40 dana pre samog Božića. Pripreme za Božić počinju Tucindanom, koji se obeležava dva dana pred Božić. Tog dana se priprema božićna [...]